Χρήστος Σαλταφερίδης: Ο 21χρονος ακραίος διεθνής με τις Εθνικές ομάδες Εφήβων και παίδων στον ΟΦΗ μας - ΟΦΗ ΕΡΑΣΙΤΕΧΝΗΣ\nΧρήστος Σαλταφερίδης: Ο 21χρονος ακραίος διεθνής με τις Εθνικές ομάδες Εφήβων και παίδων στον ΟΦΗ μας\nΑπο την Θεσσαλονίκη και τις μικρές Εθνικές ομάδες παίδων και Εφήβων, στην ομάδα βόλει του ΟΦΗ και την Volley League.\nΟ 21χρονος ακραίος (19-1-2002, 1μ93) Χρήστος Σαλταφερίδης, διεθνής με τις Εθνικές ομάδες παίδων και εφήβων, θα ενισχύσει την φετινή προσπάθεια του ΟΦΗ, στην μεγάλη κατηγορία, του Ελληνικού βόλει.\n“Eίμαι πολύ χαρούμενος, που ο προπονητής και ο σύλλογος με εμπιστεύονται. Θα δώσω το 100% για να πετύχουμε τους στόχους μας» ανέφερε ο νεαρός αθλητής, ο οποίος έχει αγωνιστεί σε Ηρακλή, Αρη και Ελπίδα Αμπελοκήπων.\nΜε την τελευταία κατέκτησε την άνοδο απο την Α2 στην Α1 κατηγορία. Ενώ με τον Αρη αγωνίστηκε στην Α2 και θα αγωνιζόταν και στην Pre League, αλλά το πρωτάθλημα δεν διεξήχθη λόγω covid-19.\nΕχει αναδειχθεί ακόμη:\n-2015 – 2016 Πρωταθλητής Παμπαίδων της ΕΠΕΣΘ με τον Ηρακλή.\n-2016 – 2017 Πρωταθλητής Παμπαίδων της ΕΠΕΣΘ με την Ελπίδα Αμπελοκήπων\n-2017 – 2018 Πρωταθλητής Παμπαίδων της ΕΠΕΣΘ με την\nΕλπίδα Αμπελοκήπων και MVP του τουρνουά\n-2018 – 2019 Πρωταθλητής Παίδων της ΕΠΕΣΘ με την Ελπίδα\nΑμπελοκήπων και MVP του τουρνουά.\n-Πρωταθλητής Ελλάδος σχολικού Πρωταθλήματος.\nΣτο μεταξύ, στο Ηράκλειο, βρίσκεται ήδη ο προπονητής του ΟΦΗ Κώστας Δεληκώστας και οι περισσότεροι αθλητές, καθώς το πρώτο ραντεβού για την έναρξη της προετοιμασίας, έχει δοθεί για την Δευτέρα (30/1) στο κλειστό γυμναστήριο του Βαρδινογιάννειου αθλητικού κέντρου.


ΤΩΡΑ: Εντοπίστηκε η 8χρονη στη Λεμεσό | Showbiz\nΤΩΡΑ: Εντοπίστηκε η 8χρονη στη Λεμεσό\nΕντοπίστηκε η 8χρονη Kristine – Απέδωσε καρπούς η μεγάλη κινητοποίηση – Οι πρώτες πληροφορίες.\nΑίσιο τέλος στην περιπέτεια εξαφάνισης της 8χρονης Kristine στη Λεμεσό.\nΗ μεγάλη κινητοποίηση απέφερε καρπούς και το κοριτσάκι εντοπίστηκε λίγα λεπτά πριν τις 15:00.\nΣύμφωνα με πληροφορίες της Cyprus Times, η 8χρονη εντοπίστηκε σε οικία φιλικού προσώπου της μητέρας της στην περιοχή του Λανιτείου.\nΗ 8χρονη εξαφανίστηκε χθες Κυριακή, όταν γύρω στις 4.00 το απόγευμα, αναχώρησε από κατοικία φίλων της οικογένειας της, στην περιοχή Αγίου Ιωάννη, για να μεταβεί στην κατοικία της και δεν είχε επιστρέψει.\nΓια τον εντοπισμό της στήθηκε μεγάλη επιχείρηση με περιπολικά και άνδρες της ΑΔΕ Λεμεσού.


ΕΠΟ: Η κρίση θα λήξει από αυτόν που την προκάλεσε - ΕΠΟ - SPORT 24\nΕΠΟ: "Η κρίση θα λήξει από αυτόν που την προκάλεσε"\nΕπιμέλεια: Νίκος Συριώδης Δημοσίευση: 06 Απρ. 2016 21:45\nΗ ΕΠΟ μέσω διαρροών απαντά στη δήλωση του Σταύρου Κοντονή, υποστηρίζοντας ότι δεν αναστέλλεται καμία ιδιότητα καθώς και ότι "η κρίση θα λήξει από αυτόν που την προκάλεσε", "φωτογραφίζοντας" τον Υφυπουργό Αθλητισμού.\nΚαλά κρατεί η κόντρα της Ελληνικής Ποδοσφαιρικής Ομοσπονδίας με τον Υφυπουργό Αθλητισμού, την στιγμή που η FIFA έχει θέσει το deadline για το ποδοσφαιρικό Grexit.\nΣε δήλωση του ο Σταύρος Κοντονής έριξε ξανά το μπαλάκι στην ΕΠΟ για την τύχη του ελληνικού ποδοσφαίρου και το πιθανό Grexit, τονίζοντας μεταξύ άλλων ότι έχουν γαντζωθεί από την καρέκλα τους άνθρωποι που βαρύνονται με κακουργηματικές κατηγορίες.\nΗ ελληνική ποδοσφαιρική ομοσπονδία επιστρέφει το μπαλάκι στον Υφυπουργό Αθλητισμού, λέγοντας χαρακτηριστικά ότι η "η κρίση θα λήξει από αυτόν που την προκάλεσε".\n"Δεν αναστέλλονται οι ιδιότητες που μας έδωσε το ποδόσφαιρο, δεν αναστέλλεται η προσπάθεια για την υπεράσπιση του αθλήματος έναντι αυτών που προσπαθούν να το ποδηγετήσουν. Η κρίση θα λήξει από αυτόν που την προκάλεσε", σχολίαζαν από την ΕΠΟ.\nPhotο credit: Action Images\nΑΝΑΛΑΜΒΑΝΕΙ Ο ΑΝΑΠΛΗΡΩΤΗΣ ΠΡΟΕΔΡΟΣ ΩΣ ΤΙΣ ΕΚΛΟΓΕΣ\nΤι προβλέπεται σε ενδεχόμενη παραίτηση Γκιρτζίκη


ΕΣΧΑΤΗ ΓΡΑΜΜΗ ΑΝΑΣΧΕΣΕΩΣ: Φακέλλωμα από τους αναρχικούς και τους κυπατζήδες του ΣΥΡΙΖΑ: «Χριστιανοταλιμπάν που ζουν στη φασιστική φορμόλη» τα ιστολόγια «Κόκκινος Ουρανός» και «Έσχατη Ανάσχεση». «Απέχουν ελάχιστα από την ιδρυματοποίηση. Καμμένοι φασίστες.»...\nΦακέλλωμα από τους αναρχικούς και τους κυπατζήδες του ΣΥΡΙΖΑ: «Χριστιανοταλιμπάν που ζουν στη φασιστική φορμόλη» τα ιστολόγια «Κόκκινος Ουρανός» και «Έσχατη Ανάσχεση». «Απέχουν ελάχιστα από την ιδρυματοποίηση. Καμμένοι φασίστες.»...\nΑναλυτικά το φακέλλωμα, εδώ.\nΕτικέτες ΑΝΑΡΧΙΑ, ΔΙΑΔΙΚΤΥΟ, ΙΣΤΟΛΟΓΙΑ, ΜΥΣΤΙΚΕΣ ΥΠΗΡΕΣΙΕΣ, ΠΡΑΚΤΟΡΙΑ, ΣΥΡΙΖΑ


Ένα γράμμα φέρνει τα πάνω-κάτω στο απίστευτο θρίλερ της όμορφης φοιτήτριας, που ερευνούσε το «Τούνελ». Μαρτυρίες για ένα λευκό αυτοκίνητο που την πήρε από το δρόμο και χάθηκε, έρχονται τώρα στο φως. Ο δρόμος για τον εντοπισμό της ανοίγει...\nΠαράλληλα η εκπομπή ερευνά την παράξενη υπόθεση ενός άνδρα που εξαφανίστηκε από νοσοκομείο με αμνησία, μετά από χτύπημα. Ζει σαν άστεγος χωρίς να ξέρει ποιος είναι; Σημαντική εξέλιξη σε υπόθεση εξαφάνισης που απασχόλησε την κοινή γνώμη. Τι το ξαφνικό συνέβη που φέρνει την ανατροπή; Οι απαντήσεις στο αποψινό «Φως στο τούνελ» με την Αγγελική Νικολούλη στις 23.50 στον Alpha.


Χρόνια Πολλά, Σοφία! | Ελένη Γκόρα\nΧρόνια Πολλά, Σοφία!\non Απρ 14, 2021 in ιστοΡίες | 0 comments\nHome » ιστοΡίες » Χρόνια Πολλά, Σοφία!\nΤο κορονοπάρτι είχε σχεδιαστεί από τα τέλη Μαρτίου.\nΕίχαν βρει το μέρος, είχαν κάνει λίστα με τα ψώνια.\nΚι όταν έβγαλε προσφορά τις μπύρες το σούπερ μάρκετ πήγαν και τις πήραν. Όλα ήταν σχεδόν έτοιμα. Για την τελευταία μέρα είχαν αφήσει τα φαγητά και την τούρτα. Τα φόρτωσαν όλα στο αυτοκίνητο ακόμα και τα μπαλόνια με τα φωτάκια και τα καπελάκια. Πήγαν στο πιο απόμερο μέρος που είχαν βρει και άρχισαν να το βολιδοσκοπούν, προτού αρχίσουν να στήνουν τα πράγματα.\nΌμως, ένα ένα τα σημάδια έλεγαν πως δεν ήταν καλή ιδέα.\nΗ πόρτα για πρώτη φορά ήταν κλειστή με ένα σύρμα-εύκολα παραβιαζόταν. Απ’ έξω ήταν παρκαρισμένο ένα πολύ ακριβό αυτοκίνητο. Σίγουρα δεν ανήκε σε κάποιον περιπατητή. Οι περιπατητές είτε πάνε με τα πόδια είτε έχουν άλλο όχημα. Όχι, πάντως αυτό!\nΜπαίνουν στο αυτοκίνητο και ψάχνουν για πουθενά αλλού. Πιο κάτω ήταν ένας μπάτσος. Έκοβε βόλτες με το περίστροφο στη ζώνη. Τον αποφεύγουν και αποφασίζουν να ανέβουν για μία ακόμη φορά. Το πολυτελές αυτοκίνητο ήταν ακόμη εκεί. Διάφοροι περαστικοί περνούσαν. Κάποια στιγμή άκουσαν και μία σειρήνα. Τότε σιγουρεύτηκαν πως έπρεπε να φύγουν.\nΗ τούρτα είχε λιώσει μέσα στο αυτοκίνητο, το πάρτι είχε καταστραφεί. Τα γενέθλια θα γιορταζόταν τη μέρα της λευτεριάς.\nΉ μήπως τα καλά τα παλικάρια, ήξεραν κι άλλο μονοπάτι;


Survivor spoiler 02/03: Ποια ομάδα κερδίζει την δεύτερη ασυλία - Survivor - Athens magazine\nΗ μεγάλη ανατροπή - Η απόφαση που ανατρέπει τα πάντα!\nSurvivor spoiler: Αγώνας δεύτερης ασυλίας της εβδομάδας σήμερα (02/03) με τις δύο ομάδες να μάχονται για τη νίκη! Ποια θα καταφέρει να επικρατήσει; Το Athensmagazine.gr σας έχει το ρεπορτάζ!\nΚαι πάμε στο ζουμί! Απόψε βλέπουμε ένα αγώνισμα που δεν διαφέρει αρκετά από το χθεσινό, όσον αφορά τον στίβο μάχης! Ταχύτητα και στόχος είναι τα κύρια χαρακτηριστικά που χρειάζονται για να έρθει η νίκη! Από την άλλη οι μπλε θα έχουν δύο πέναλτι εις βάρος τους κάτι που πιθανότατα θα μετουσιωθεί σε δύο νίκες των κόκκινων, αφού πιθανότατα ο Ηλίας Μπόγδανος θα διαλέξει να παίξει με τον Πάνο Καλίδη ή η Καρολίνα θα επιλέξει την Χριστίνα ή Ελευθερία! Οπότε το 2-0 θεωρείται δεδομένο και συνεχίζουμε! Για να μην το πολυσυζητάμε, νικητές απόψε είναι οι κόκκινοι. Ωστόσο περιμένετε για το οριστικό spoiler το βράδυ.


You Pay Your Crisis: ΤΩΡΑ: Το πιο ευρύ λαϊκό μέτωπο για την ανατροπή του παράνομου καθεστώτος.\nΤΟ ΠΙΟ ΣΥΝΤΟΜΟ ΕΛΛΗΝΙΚΟ ΑΝΕΚΔΟΤΟ : "ΕΚΛΟΓΕΣ"\nΑλήθεια, υπάρχει έστω και ένας ΚΟΙΝΟΣ ΝΟΥΣ, που να πιστεύει ότι θα γίνουν εκλογές στην Ελλάδα;\nΘεωρώ ότι προσβάλλει τους νοήμονες συμπολίτες η ανάπτυξη των αυτονόητων λόγων για τους οποίους ΔΕΝ ΠΡΟΚΕΙΤΑΙ ΝΑ ΚΑΝΟΥΝ ΕΚΛΟΓΕΣ.\n(Ποιά χούντα έκανε εκλογές, εξ' άλλου, που θα κάνουν αυτοί;).\nΚαι το τι θα κάνουν το κατανοούμε όλοι μας, αλλά από μια περίεργη ιδιοτροπία (μαλακία πες), δεν το λέμε. (Λες και στοίχειωσε το πρωτοσέλιδο της εφημερίδας την αυγή της 21ης). Είναι ας πούμε δύσκολο να καταλάβει και ο πιο ανεγκέφαλος ότι οι εξελίξεις θαναι κάπως έτσι; :\n1.Κυβέρνηση "εθνικής ενότητας" (με τους γνωστούς πρωταγωνιστές οι οποίοι θα "αναστείλουν" συνταγματικές διατάξεις ( «ασθενήν έχομεν…» και τα τοιαύτα εθνοσωτήρια) και φυσικά θα παραπέμψουν και τις εκλογές στις καλένδες της τρόϊκας και όποιου άλλου κερατά ήθελε προκύψει : Σιγά μη και κάνουν εκλογές την τετραετία).\nΦυσικά πρωθυπουργοί και υπουργοί θαναι άσχετοι με διπλό στόχο :\nαφ’ενός να μας διαλύσουν συμφώνως τω σχέδιο (πχ «συντεταγμένα» ή «χαοτικά») και αφ΄ετέρου να απενοχοποιηθούν τα γνωστά ρεμάλια -μήπως κι’ η χούντα του 67, το ίδιο δεν έκανε;-).\n2. «Εκλογές» τύπου εξήντα τόσο (λες να γίνονται τέτοια πράματα στις μέρες μας; Α πα πα)\nΣε κάθε περίπτωση να θυμάστε τον Μπαρόζο : Μας τοπε από περσι ο μαύρος, αλλά που αυτιά οι μαλάκες; Τι μας είπε; Θυμηθείτε το : Ή αυτό ή χούντα.-\nΚαι αντί, θεωρόντας τα αυτονόητα να ετοιμαζόμαστε για την επόμενη μέρα, επιδιδόμαστε στο αγαπημένο μας σπορ,


Μοναδική αισθητική στο χώρο σας με τεχνοτροπίες\nΗ τεχνοτροπία είναι η διακόσμηση του τοίχου όπου στην ουσία προσδίδει μια μοναδική αισθητική στο χώρο σας.\nΕπιλέξτε απο τη παρακάτω λίστα μια τεχνοτροπία για να δείτε τα χαρακτηριστικά της.\nΓνωστό και ως στούκο Βενετσιάνο, το στούκο αντίκο, είναι μια από τις πλέον δημοφιλείς τεχνοτροπίες διεθνώς. Για πρώτη φορά η τεχνοτροπία αυτή, δημιουργήθηκε στη Βενετία, στα χρόνια της αναγέννησης.\nΤο οπτικό αποτέλεσμα αλλάζει εντελώς το χώρο στον οποίο εφαρμόζεται η τεχνική. Δίνει στυλ, βάθος και ενδιαφέρον, την ίδια ώρα που η επιφάνεια του, έχει τη λάμψη και την υφή μαρμάρου. Προτιμάται ιδιαίτερα για σαλόνια και χώρους υποδοχής ενώ μπορεί πολύ εύκολα να δώσει άλλο αέρα στο υπνοδωμάτιο σας.\nΖεστή ατμόσφαιρα και αισθητική με άποψη και φινέτσα, είναι τα χαρακτηριστικά που προσδίδει στο χώρο σας η τεχνική της πατίνας. Για ομοιόμορφο και διακριτικό αποτέλεσμα, μπορείτε να επιλέξετε δύο «κοντινά» χρώματα. Αν πάλι επιθυμείτε κάτι περισσότερο εκκεντρικό, διαλέξτε αντίθετα αλλά ταιριαστά χρώματα.\nΕξαιρετικά ιδιαίτερη αλλά και δύσκολη, η τεχνοτροπία αυτή, εξομοιώνει την τρισδιάστατη εμφάνιση του ξύλου. Διαλέξτε τα σημεία τα οποία θέλετε να αναδείξετε και το χρώμα που ταιριάζει στο χώρο σας, χαρίζοντας τη ζέστη του φυσικού υλικού στο σπίτι σας.


Δικαίωση δανειολήπτη σε ελβετικό φράγκο από πολυμελές πρωτοδικείο - OWLnFOX | Οικονομικές Υπηρεσίες\nΔικαίωση δανειολήπτη σε ελβετικό φράγκο από πολυμελές πρωτοδικείο\nΑφορά οικογένειες που πήραν δάνειο σε ελβετικό φράγκο θεωρώντας ότι υπόγραψαν δάνειο ενώ στην πραγματικότητα επένδυαν σε επενδυτικό προϊόν με υψηλό ρίσκο & κίνδυνο. Η επιβάρυνση αυτή τη στιγμή λόγω της ισοτιμίας κυμαίνεται από 30% ως 60%. Για παράδειγμα ένα δάνειο αρχικής αξίας 200 χιλ ευρώ μπορεί να έχει επιβαρυνθεί ως και 80χιλιάδες ευρώ.\nΥπάρχουν ήδη υποθέσεις που έχουν καταλήξει θετικά προς όφελος του δανειολήπτη ενώ δεν προβλέπεται κάποια νομοθετική ρύθμιση με αναδρομική ισχύ. Στις αποφάσεις το δικαστήριο έκρινε άκυρο και καταχρηστικό το όρο αποπληρωμής του δανείου με βάση την ισοτιμία την ημερομηνία καταβολής της δόσης. Το μεγάλο όφελος για τον πελάτη είναι ότι η αποπληρωμή θα γίνει με βάση την ισοτιμία που ίσχυε τη στιγμή εκταμίευσης του δανείου ενώ συνυπολογίζονται και οι δόσεις που ήδη έχουν καταβληθεί και αφαιρούνται από το κεφάλαιο τα ποσά που έχουν δοθεί εξαιτίας της ισοτιμίας. Οι ενέργειες είναι αγωγή & ασφαλιστικά μέτρα (ασφαλιστικά γίνονται στην περίπτωση που ο δανειολήπτης δεν επιθυμεί να καταβάλλει πλέον δόσεις μέχρι την απόφαση του δικαστηρίου).\nΗ OWLnFOX διαθέτει έμπειρους και εξειδικευμένους δικηγόρους που έχουν αναλάβει υποθέσεις «ελβετικού» και προσφέρει ανταγωνιστικές τιμές.\nΠαρακάτω μπορείτε να διαβάσετε την απόφαση του Πολυμελούς Πρωτοδικείου Ξάνθης σε αγωγή δανειολήπτη για το ελβετικό φράγκο.\nΕπίσης υπάρχουν και αρκετές περιπτώσεις όπου έχουν κερδηθεί τα ασφαλιστικά μέτρα, όπως στην περίπτωση συμπολίτη μας στην Ρόδο, που στην πράξη σημαίνει ότι μέχρι την εκδίκαση της αγωγής από το Πολυμελές Πρωτοδικείο της Ρόδου, η μηνιαία δόση που θα δίδει ο δανειολήπτης στην τράπεζα θα ανέρχεται στο ποσό των 2.000 ευρώ και όχι 3.300 ευρώ όπως ήταν υποχρεωμένος να καταβάλλει πριν την δικαστική απόφαση και με δεδομένη και την νέα υποτίμηση του ευρώ έναντι του ελβετικού φράγκου. Επιπλέον, μετά την δικαστική απόφαση, η τράπεζα δεν έχει το δικαίωμα να καταγγείλει την σύμβαση και να πάρει μέτρα κατά του δανειολήπτη. Αντίστοιχη απόφαση έχει πάρει και δικαστήριο στη Λαμία ενώ υπάρχουν ήδη και άλλες θετικές αποφάσεις.\nΟι δανειολήπτες που έχουν πάρει δάνεια σε ελβετικό φράγκο υπολογίζονται σε περίπου 65.000. Θα πρέπει να σημειωθεί ότι η κάθε αγωγή ασκείται ατομικώς αφού στην απόφαση παίζουν ρόλο οι ιδιαιτερότητες κάθε σύμβασης (επίπεδο κατανόησης των όρων από τον πελάτη, πιστοποίηση υπαλλήλου τράπεζας κ.λπ.).\nΑκολουθεί το κείμενο της απόφασης του Πολυμελούς Πρωτοδικείου της Ξάνθης.


Ετσι μπορείτε να γιορτάσετε την Παραμονή την Πρωτοχρονιάς δύο φορές... Αρκεί μόνο «να μην ξέρετε τι έχετε»... | Εφημερίδα "Στόχος" - Stoxos newspaper\nΕτσι μπορείτε να γιορτάσετε την Παραμονή την Πρωτοχρονιάς δύο φορές... Αρκεί μόνο «να μην ξέρετε τι έχετε»...\nΥπάρχει μια εταιρεία που προσφέρει την δυνατότητα στους ανθρώπους να γιορτάσουν την παραμονή της Πρωτοχρονιάς δύο φορές!\nΠαραμονή της Πρωτοχρονιάς και πολλοί είναι οι άνθρωποι που ψάχνουν ιδιαίτερους τρόπους να την γιορτάσουν, καθώς δεν σηματοδοτεί μόνο το τέλος ενός έτους, αλλά και το τέλος μιας ολόκληρης δεκαετίας. Ωστόσο, όπως και κάθε χρόνο, είναι μια ευκαιρία για να βρεθούμε με αγαπημένα πρόσωπα και να αφήσουμε πίσω μας ότι άφησε η προηγούμενη χρονιά.\nΣίγουρα υπάρχει ο πατροπαράδοτος τρόπος για να αλλάξει κανείς την χρονιά, ωστόσο για όσους έχουν “γερά” πορτοφόλια, υπάρχει και μια εναλλακτική λύση, η οποία περιλαμβάνει δύο πόλεις σε δύο διαφορετικές ηπείρους, ένα ιδιωτικό τζετ και περισσότερα από 250.000 δολάρια. Είναι σίγουρα ο πιο κομψός και ακριβός τρόπος για να γιορτάσει κανείς την παραμονή της Πρωτοχρονιάς, ωστόσο θα έχει την ευκαιρία να το κάνει από ένα πολυτελές ιδιωτικότ ζετ και μάλιστα δύο φορές!\nΤα πράγματα έχουν ως εξής: η εταιρεία PrivateFly προσφέρει ένα μοναδικό ταξίδι το οποίο ξεκινά από το Σίδνεϊ της Αυστραλίας στις 8 μ.μ. την παραμονή της Πρωτοχρονιάς. Οι πελάτες της εταιρείας γιορτάζουν εκεί μέχρι τις 2 το πρωί την Πρωτοχρονιά και στη συνέχεια επιβιβάζονται στο αεροσκάφος για να κάνουν μια πτήση 13,5 ωρών στο Λος Άντζελες της Καλιφόρνια. Λόγω της διαφοράς ώρας, είναι και πάλι 8 μ.μ. την παραμονή της Πρωτοχρονιάς, οι επιβάτες της PrivateFly μπορούν να γιορτάσουν το νέο έτος ξανά!\nΗ εταιρεία προσφέρει δύο διαφορετικά πακέτα: το πακέτο ευεξίας ή την εορταστική πτήση. Οι επιβάτες που επιλέγουν το πρώτο πακέτο θα έχουν την ευκαιρία να κοιμηθούν και να προετοιμαστούν ξανά για πάρτι, κατά την διάρκεια της πτήσης μεταξύ του Σίδνεϊ και του Λος Άντζελες. Όσοι επιλέξουν το δεύτερο πακέτο, σημαίνει ότι θέλουν να “παρτάρουν” πίνωντας σαμπάνια και τρώγοντας χαβιάρι, μέχρι να φτάσουν στο Λος Άντζελες, όπου το πάρτι θα συνεχιστεί εκεί.\nΗ τιμή για την ναύλωση ενός αεροσκάφους της PrivateFly είναι 255.500 δολάρια, τα οποία είναι πάρα πολλά χρήματα, ωστόσο όσους δεν τους απασχολεί ιδιαίτερα το κόστος πρόκειται να περάσουν δύο φανταστικές Πρωτοχρονιές!


Category: Υγεία και Διατροφή - Διαιτολογος - Διατροφολογος Θεσσαλονικη\nΔυνατό Ανοσοποιητικό Σύστημα / Κορονοιός / Ψώνια\nΗ λύση είναι να πας με λίστα στο σούπερ μάρκετ . Αλλά με ποια λίστα. Αυτά που έχεις πράγματι ανάγκη για μια σωστή διατροφή, δική σου,αλλά και της οικογένειας σου.\nΑφορμή του άρθρου, αυτό που είδα στο σούπερ μάρκετ. Καρότσια με λευκή ζάχαρη, λευκό αλεύρι, λευκά μακαρόνια και σε μεγάλες ποσότητες!!!! Όλα αυτά αποδυναμώνουν το ανοσοποιητικό σου σύστημα. Σκοπός είναι να πάρεις τρόφιμα που θα ενισχύσουν το ανοσοποιητικό σου σύστημα: Φρέσκα φρούτα, σαλάτες, ωμά λαχανικά για μαγείρεμα, όσπρια, ωμούς ξηρούς καρπούς, μακαρόνια ολικής ρυζι άγριο, basmati, κασέρι αιγοπρόβειο, τυρί κατσικίσιο, πρόβειο γιαούρτι, αλεύρι ολικής αν θέλεις να κάνεις το δικό σου Ψωμί. Εξάλλου αν έχεις όλα αυτά που είδα στα καρότσια τότε θα κάνεις παρασκευές όπως αυτές που άρχισα να βλέπω στο Facebook . Κρέπες , κέικ, γλυκά.... Και για σκέψου ποιος θα τα καταναλώσει;;; Ο σύζυγος, τα παιδιά αλλά και εσύ!\nΤι σου έχω πει για τις υπερφαγίες;;;; Απέφυγε να έχεις στο σπίτι σου τροφές που σε καλούν σαν σειρήνα και σε οδηγούν σε υπερφαγίες και μετά έχεις τύψεις και έξτρα βάρος.\nΕίναι ώρα να κατανοήσεις το μεγαλείο / την χρησιμότητα της Σωστής Διατροφής!!! Θα σε βοηθήσει να Δυναμώσεις το ανοσοποιητικό σου Σύστημα και θα βγεις νικήτρια/ νικητής !\nΈχεις αυξημένη χοληστερίνη;\nΈχεις αυξημένη χοληστερίνη; Ή άλλα προβλήματα υγείας που σχετίζονται με την διατροφή και παιδεύεσαι χρόνια; Το ίδιο και η κυρία 54 ετών, έχει αυξημένη χοληστερίνη από 40 ετών. Στα 52 της, της έδωσε ο γιατρός χάπι, παρόλα αυτά ήρθε σε μένα με πολύ ανεβασμένες τιμές χοληστερίνης. Θέλεις να δεις πώς η σωστή διατροφή σε βοηθάει; Μέσα σε ενάμιση μήνα διατροφής τα αποτελέσματα στις εξετάσεις είναι θεαματικά. Οι ανεβασμένες τιμές είναι με χάπι, γυμναστική αλλά με κακή διατροφή. Αυτό που αλλάξαμε είναι μόνο την διατροφή. Σας δίνω και ένα άλλο σημείο, πολλοί φοβούνται τα αυγά και το πλήρες σε λιπαρά κασέρι. Άλλοι είναι οι ένοχοι. Σας δίνω και μία σελίδα από το διατροφολόγιό της για να καταλάβετε ότι στο πρόγραμμα της είχα και κασέρι κανονικό και αυγά. Όπως βλέπετε η σωστή διατροφή κάνει θαύματα. Εσύ τι περιμένεις;; Είναι ώρα να κάνεις δράση!!\nΕίναι σημαντικός παράγοντας κινδύνου για εμφάνιση σακχαρώδους διαβήτη τύπου 2 (ΣΔ2). Είναι πλέον γνωστό ότι ο ΣΔ 2 και το Μεταβολικό Σύνδρομο έχουν τις ρίζες τους στην παιδική και εφηβική ηλικία. Ο ΣΔ 2, νόσος άγνωστη στα παιδιά και στους έφηβους, αυξάνεται με επικίνδυνο ρυθμό, αποτελώντας το 8-45% των νεοδιαγνωσθέντων περιπτώσεων ΣΔ στις ηλικίες αυτές. Ένα μεγάλο ποσοστό παχύσαρκων παιδιών θα γίνουν παχύσαρκοι ενήλικες και θα ανήκουν στους ασθενείς με Μεταβολικό Σύνδρομο.\nΈνα ιδιαίτερα ανησυχητικό δεδομένο είναι ο αυξημένος κίνδυνος πρόωρου θανάτου στην ενήλικη ζωή, κυρίως από καρδιαγγειακά νοσήματα, ανεξάρτητα αν ο παχύσαρκος νέος χάσει περιττά κιλά.\nΠροδιαθέτει επίσης για :\nΑξιοσημείωτες είναι και οι ψυχολογικές και κοινωνικές επιπτώσεις της παχυσαρκίας. Χαμηλή αυτοεκτίμηση, κοινωνική απομόνωση, τάση για εξαρτήσεις και αυτοκαταστροφή είναι χαρακτηριστικά που συνοδεύουν συχνά τα παχύσαρκα άτομα. Οι οικονομικές επιπτώσεις της παιδικής παχυσαρκίας και των σχετικών παθήσεων είναι σημαντικές. Εκτιμάται ότι στην Ευρωπαϊκή Ένωση, κάθε χρόνο περίπου 7% του εθνικού προϋπολογισμού υγείας δαπανάται σε παθήσεις που σχετίζονται με την παχυσαρκία, καθώς ο αριθμός παχύσαρκων ατόμων είναι πιθανό να αυξηθεί, θα αυξηθεί επίσης και το κόστος πρόληψης και θεραπείας.\nΠΟΙΕΣ ΤΡΟΦΕΣ ΣΥΣΤΉΝΟΝΤΑΙ ΣΤΟΥΣ ΥΠΕΡΤΑΣΙΚΟΥΣ\nΔΙΑΤΡΟΦΙΚΗ ΑΝΤΙΜΕΤΩΠΙΣΗ ΥΠΕΡΤΑΣΗΣ\n.Τέσσερις στους δέκα Έλληνες και τρεις στις δέκα Ελληνίδες έχουν υπέρταση, αλλά μόνο οι μισοί το γνωρίζουν και μόλις το 15% από αυτούς το αντιμετωπίζουν αποτελεσματικά. Η υπέρταση, όμως, απειλεί σοβαρά την υγεία της καρδιάς, των νεφρών, των ματιών και των αγγείων, γι’ αυτό και πρέπει να αντιμετωπίζεται έγκαιρα. Ο κίνδυνος, μάλιστα, είναι ακόμη μεγαλύτερος όταν η υπέρταση «συνοδεύεται» από υψηλή χοληστερίνη, αυξημένο σάκχαρο, κάπνισμα και πάχος, ιδίως στην κοιλιά. Είναι σημαντικό, λοιπόν, να κρατήσετε την πίεσή σας σε φυσιολογικά επίπεδα. Διαβάστε πώς θα το πετύχετε!


ΣΙΝΕΣΦΑΓΕΙΟ: Αυγούστου 2014\nΓραμμένο από τον Reed Steiner ( NIGHT OF THE SCARECROW , THE SHIELD , INVASION , NCIS , HELL ON WHEELS ) .\nΣκηνοθετημένο κατευθείαν για dvd από τον γάνγκστα βιντεά Benny Boom ( NAS: VIDEO ANTHOLOGY VOL.1 , 50 CENT: THE MASSACRE ) .\nΟ SWAT Λοχίας Paul Cutler πηγαίνει στο Detroit σε ειδική αποστολή μετά από πρόσκληση του δημάρχου . Πρέπει να εκπαιδεύσει και να αξιολογήσει την εκεί SWAT ομάδα για να περάσουν τις εξετάσεις για τα διαπιστευτήρια του FBI . Κατά την διάρκεια μιας επιχείρησης μια όμηρος πεθαίνει , με αποτέλεσμα ο δεσμός της - ο οποίος τυχαίνει να είναι ψυχάκιας ειδικός κυβερνητικός πράκτορας - να ορκιστεί ματωμένη εκδίκηση ...\nΟ Gabriel Macht ( THE SPIRIT ) είναι ο Paul Cutler . Λοχίας της SWAT ομάδας του Los Angeles , ειδικός σε περιπτώσεις ομηρίας , πρώην στρατιωτικός . Έχει δει δράση στο Ιράκ δύο φορές . Δεν τρώει κρέας (είναι meta-action ήρωας , μπορεί να βγάζει και τα φρύδια του) . Δεν του πολυαρέσει η ιδέα να πάει στο Detroit , αλλά αν πέσει προαγωγή , το σκέφτεται . Συναισθηματικά είναι μη-διαθέσιμος . Βάζει την δουλειά του πάνω απ' όλα . Στο Detroit σκοπεύει να μάθει στους νέους τις αρχές του FBI πάνω σε θέματα αντιμετώπισης τρομοκρατικών χτυπημάτων και άλλων κρίσιμων καταστάσεων .\nΕκεί θα τα βρει δύσκολα με τον διοικητή της ομάδας , ο οποίος δεν θέλει να τον αφήσει ελεύθερο να κάνει ότι θέλει . Οι χαβαλέδες της ομάδας δεν θα τον δουν με καλό μάτι στην αρχή , γιατί θα τους σπρώξει για δύο εβδομάδες στα όρια τους , τόσο ψυχολογικά όσο και σωματικά (με μπιτάτο ραπάρισμα της γειτονιάς να προμοτάρει την προσπάθεια) .\nΦυσικά θα ερωτευτεί την ψυχολόγο του τμήματος , Kim Buyers ( Carly Pope - ELYSIUM , THE TOMORROW PEOPLE ) , και θα σταματήσει να είναι μη-διαθέσιμος συναισθηματικά .\nΤο δράμα στην ομάδα θα κορυφωθεί με την αποχώρηση του Justin Kellog ( Nicholas Gonzalez - ANACONDAS: THE HUNT FOR THE BLOOD ORCHID , BEHIND ENEMY LINES II: AXIS OF EVIL ) . O Kellog δεν ακολουθούσε τις διαταγές του Cutler και έπρεπε να φύγει . Ευτυχώς δεν το γυρίζει dark-side και δεν συμμαχεί με τους τρομοκράτες . Στην θέση του έρχεται η σούπερ σεξι/σούπερ σκληρή ελεύθερη σκοπεύτρια Lori Barton ( Shannon Kane - THE ORIGINALS ) . Η Barton θα εκπαιδεύσει την ομάδα στο να είναι πιο γρήγοροι και αποτελεσματικοί με τα χτυπήματα τους (επίσης θα φάνε μάτια ψάρια) . Οι προετοιμασίες για την μεγάλη δοκιμασία συνεχίζονται , ενώ σε κάποιο άλλο σημείο της πόλης διαδραματίζεται κάτι που θα αλλάξει τις ζωές όλων ...\nO Robert Patrick ( TERMINATOR 2: JUDGEMENT DAY ) είναι ο Walter Hatch , ο παρανοϊκός με το μυστικό παρελθόν και τα πολλά λεφτά που κρατάει όμηρο την κοπέλα του , Rose ( Kristanna Loken - TERMINATOR 3: RISE OF THE MACHINES ) . Είναι περίεργο να βλέπεις δύο TERMINATORS να κάνουν το προβληματικό ζευγάρι σε ταινία ! Η Rose κλέβει ένα όπλο από έναν αστυνομικό την ώρα της επιχείρησης διάσωσης και αυτοκτονεί ολοκληρώνοντας την σύντομη σκηνή της . Ο Walter ορκίζεται ματωμένη εκδίκηση με το που πληρώνει το 1 εκατομμύριο εγγύηση που του υπέβαλε το δικαστήριο ... Αρχίζει τα απειλητικά τηλεφωνήματα και την παρακολούθηση , ενώ σχεδιάζει το μεγάλο χτύπημα εναντίον του Cutler . Παθαίνει εμμονή μαζί του και θέλει να τον δει νεκρό - αυτόν και όσους είναι κοντά του . Το Detroit θα γίνει ένα μεγάλο θέατρο όπου θα παιχτεί το παιχνίδι της γάτας και του ποντικού ... Ο Hatch συμπεριφέρεται σαν "φάντασμα" , οπότε το λογικότερο συμπέρασμα θα ήταν πως πρόκειται για πρώην πράκτορα της CIA - δεν ξεκαθαρίζεται ακριβώς το τι ρόλο βαράει . Το FBI φαίνεται να τον θεωρεί σημαντικό και τον προστατεύει , δυσκολεύοντας τα πράγματα περισσότερο για τον Cutler . Δεν δικαιολογείται ποτέ η μανία του με τον Cutler και οι τάσεις αυτοκτονίας που έχει . ίσως αν είσαι τόσο σημαντικός να θέλεις να τελειώνεις με την ζωή σου μια ώρα αρχύτερα ... Μπορεί και διαθέτει τεράστια χρηματικά ποσά , έχει gadgets τελευταίας τεχνολογίας και επαφές με μισθοφόρους που του χρωστάνε χάρες . Δεν μαθαίνουμε ποτέ το γιατί και το πώς .\nΤο τέλος του είναι εκρηκτικότατο για έναν χαρακτήρα που δεν πρόλαβε να αναπτυχθεί .\nΑναρτήθηκε από "Το Κεφάλι Που Περπατάει" στις 6:25 π.μ.\nΕτικέτες ΚΑΤΕΥΘΕΙΑΝ-ΣΕ-DVD, ΠΕΡΙΠΕΤΕΙΑ, DVD, KRISTANNA LOKEN, ROBERT PATRICK\n"Δεν υπάρχει σκοτάδι χωρίς φως , και ακόμη δεν υπάρχει φως χωρίς σκοτάδι . Έχω και τα δύο μέσα μου .."\n- Alexander , Επιστάτης\nΓραμμένο και σκηνοθετημένο από τον Keoni Waxman ( THE KEEPER , A DANGEROUS MAN , TRUE JUSTICE , MAXIMUM CONVICTION , FORCE OF EXECUTION ) .\nO Steven Seagal είναι ο Alexander - γνωστός και ως Φάντασμα , ή Λευκό Φάντασμα - πρώην Ειδικές Δυνάμεις/Ειδικές Αποστολές για την CIA , ο οποίος μετά από μια επιτυχημένη καριέρα στην πρώτη γραμμή των εμπόλεμων περιοχών του πλανήτη (που τελειώνει δραματικά στο Νταγκεστάν με θύματα γυναικόπαιδα) έχει γίνει ζεν επιστάτης σε μια προσπάθεια να βρει την ηρεμία που τόσο του λείπει μέσω της τίμιας χειρωνακτικής εργασίας . Ο Alexander είναι υπεύθυνος για ένα σύμπλεγμα διαμερισμάτων κάπου στην Ρουμανία - ταυτόχρονα κυκλοφορεί τα βράδια ως "Λευκό Φάντασμα" και σκοτώνει Ρώσους μαφιόζους με σπαθί - δεν ξέρω κατά πόσο θεωρείται ζεν αυτός ο τρόπος ζωής . Ως σωστός επιστάτης , μα πάνω απ' όλα ως καλός άνθρωπος , ο Alexander δένεται με τις οικογένειες που κατοικούν στα διαμερίσματα που επιστατεί . Η κακιά στιγμή δεν θα αργήσει να έρθει , και ο συνηθισμένος άνθρωπος της διπλανής πόρτας θα αναγκαστεί να "κάνει κακά πράγματα σε κακούς ανθρώπους" καθώς μια κοπέλα που είναι ένοικος και η ανήλικη αδελφή της θα πέσουν θύματα απαγωγής ενός αδίστακτου έμπορου όπλων ! Ο Alexander θα ξαναπιάσει τα όπλα του (που μάλλον δεν άφησε ποτέ για να είμαστε ειλικρινείς) για να ξεκαθαρίσει την κατάσταση . Βοηθώντας τις δύο αδελφές , ο Alexander θα βρεθεί αντιμέτωπος με έναν παλιό εχθρό του ο οποίος του είχε ξεφύγει μέσα από τα χέρια 2 χρόνια νωρίτερα ...\nΣτην Μετά-Expendables εποχή , οι παλιοί πρέπει να κάθονται στα μετόπισθεν και να αφήνουν την δράση σε φρέσκα χέρια (έχοντας είδη δώσει την κατάλληλη καθοδήγηση πρώτα - κάτι που δεν συμβαίνει εδώ , γιατί ο Seagal κυκλοφορεί μέσα στην πόλη ως "Φάντασμα" , μειώνοντας τους αριθμούς των μαφιόζων με το σπαθί του) .\nΕδώ ο αθλητικός νεαρός πρωταγωνιστής που τρέχει πάνω κάτω στην πόλη μοιράζοντας δικαιοσύνη - πέρα από τον Seagal - είναι ο Sasha ( Victor Webster - WISHMASTER 4: THE PROPHECY FULFILLED , MUTANT-X , CHARMED , MELROSE PLACE , SURROGATES , CONTINUUM , THE SCORPION KING 3&4 ) - γνωστός και ως "Ο Αμερικάνος" (έχει μεγαλώσει στην Αμερική) - πρέπει να έχει και αυτός άγνωστο παρελθόν Ειδικών Δυνάμεων αν κρίνω από τον τρόπο που παλεύει (πνίγει με καλώδια τηλεφώνου , πυροβολεί φλεγόμενους τύπους στα μούτρα κτλ) . Όσο περιμένουμε τον Seagal να εξαπολύσει την τελική επίθεση εναντίον του οργανωμένου εγκλήματος , παρακολουθούμε την προσπάθεια του ομορφόπαιδου να γλυτώσει από τα πρωτοπαλίκαρα τόσο της Ρωσικής , όσο και της Κινέζικης Μαφίας που έχουν κάνει την πόλη πεδίο πολέμου !\nO Sasha έχει μπλεξίματα με το Ρώσικο Συνδικάτο του Εγκλήματος και προσπαθεί να ξεχρεώσει τα χρέη του νεκρού πατέρα του ώστε οι δύο ετεροθαλείς αδελφές του να μην πέσουν στα χέρια των εμπόρων λευκής σάρκας ! Είναι επίσης σε συμμορία της Ρώσικης μαφίας και πουλάει προστασία σε μαγαζιά , αλλά είναι ευγενής και μερικές φορές βοηθάει τα θύματα του . Θέλει να ξεμπερδεύει με το χρέος του , αλλά τα αφεντικά του τον παγιδεύουν για μια ληστεία που δεν έκανε , βγάζοντας εντολή θανάτου στο όνομα του ...\nΗ 27χρονη Iulia Verdes ( THE ZERO THEOREM ) είναι η Lena , η ένοικος σε ένα από τα διαμερίσματα που φροντίζει ο Seagal . Η Lena βρίσκει στον ώριμο άντρα την πατρική φιγούρα που τόσο της έχει λείψει , οπότε είναι λογικό να τον ερωτευτεί . Ζει εκεί με την ανήλικη αδελφή της . Δουλεύει σε μπαρ στριπτιζάδικου . Το αφεντικό της χρωστάει λεφτά στον Κινέζο έμπορο όπλων Κύριο Τσεν και θα την χρησιμοποιήσει για να πληρώσει σε είδος ...\nΟ Tzi Ma ( ROBOCOP 2 , RUSH HOUR 1&3 , 24 , TRUE JUSTICE ) είναι ο Κύριος Τσεν . Έμπορος όπλων που στηρίζει τον Ισλαμικό αγώνα για επί γης ειρήνη , αλλά και κάθε μεγάλο αγοραστή .\nΉταν παρόν στο φιάσκο του Ννταγκεστάν , καθώς είχε συνάντηση με τον Abu Alwaki , γνωστό και ως Abu Normal (ab-normal δηλαδή ;) , τον Ισλαμιστή φονταμενταλιστή τρομοκράτη πρώτης γραμμής . Ο Abu Normal ήταν ο στόχος που κατάφερε να εξολοθρεύσει ο Alexander . Ο αχρείος είχε ταμπουρωθεί με γυναικόπαιδα γύρω του ως ασπίδα προστασίας τα οποία ανατινάχτηκαν από drones παρόλο που ο Alexander είχε επικοινωνήσει με το αρχηγείο πως ο στόχος του είχε δεχτεί απευθείας χτύπημα . Ο Τσεν ήταν ο δεύτερος στόχος που κατάφερε να ξεφύγει μέσα στο χάος της συμπλοκής (ο Alexander τον ακολούθησε σε όλη την Ασία τα επόμενα δύο χρόνια και σκότωσε όλους τους άντρες του Triad-style όπως αναφέρει χαρακτηριστικά) ...\nΟ Τσεν Πιστεύει πως αν καθίσεις πολύ ώρα στην όχθη του ποταμού , σταδιακά θα δεις τα πτώματα των εχθρών σου να περνούν από μπροστά σου . Καταλήγει ο ίδιος στο ποτάμι , με τον Alexander να τον έχει σπρώξει μέσα - μεταφορικά , γιατί στην πραγματικότητα μονομαχούν με σπαθιά μέσα στο γραφείο του μετά από φιλοσοφική συζήτηση περί της σημασίας που έχουν η ζωή και ο θάνατος ...\nΓυρισμένο στην Ρουμανία .\nΚατευθείαν σε dvd .\nΠρώην Ειδικές Δυνάμεις/CIA , μυστήριο παρελθόν γενικότερα .\nΜασίφ μούσι , συνδυασμός με το κορακι μαλλί Evil Seagal από το Mirror Universe .\nΚλειστό δερμάτινο στη τσίτα .\nΣχέση αμφιλεγόμενης υπόστασης με κατά πολλά χρόνια μικρότερη γυναίκα . Είπαμε να υπάρχει συμπάθεια μεταξύ 62χρονου και 24χρονης , αλλά όχι και έτσι !\nΜερικές φορές χρησιμοποιεί μπλουζίστικη προφορά Λουιζιάνας .\nΤο όνομα του είναι Alexander . Στο FORCE OF EXECUTION (2013) λεγόταν Κύριος Alexander και ήταν νονός της νύχτας . Παρόλο που νόμιζα πως δεν θα μπορούσε να υπάρχει άμεση σχέση ανάμεσα στους δύο χαρακτήρες ο Waxman αποκαλύπτει πως αρχικά είχε ξεκινήσει να γράφει το A GOOD MAN ως συνέχεια της προηγούμενης ταινίας .\nΕίναι γνωστός ως "Φάντασμα" , κωδική ονομασία που έπαιζε πολύ στο TRUE JUSTICE .\nΔιεφθαρμένη CIA . Του έδωσε λάθος πληροφορίες για την αποστολή η οποία κατέληξε σε τραγωδία .\nΑμήχανη ερωτική σκηνή με τον Seagal ντυμένο για να παίξει μπλουζιές και την κοπέλα τσίτσιδη να κάθεται στην στοργική αγκαλιά του ! Αυτή τη φορά η ταινία τελειώνει με αυτό :\nΤο σκηνικό με τον μεθυσμένο γίνεται σε μπαρ στριπτιζάδικου (βλέπε παρακάτω) .\nΑντί παραθύρου , Ρώσος κακοποιός περνάει μέσα από τηλεφωνικό θάλαμο .\nΣφαλιαρίζει και συντρίβει καρωτίδες με καλάσνικοφ .\nΑντί να στρίψει καρπό , παίρνει την παλάμη όπως είναι με το σπαθί του .\nΗ ψυχεδέλεια στις ατάκες του Seagal μετά τα φωτεινά σκοτάδια της εισαγωγής φτάνει σε νέα επίπεδα αντίληψης :\nΌταν του λένε πως έπιασαν την Lena , απαντάει μετά από μια σύντομη παύση "Well , i'm sorry to hear that , 'cause now i will snatch every mothafacka birthday !" . Ποιος λέει κάτι τέτοιο , και τι εννοεί όταν λέει πως θα αρπάξει όλα τα γαμημένα τα γενέθλια ;! Ίσως να εννοεί τα γενέθλια που έρχονται ; Κάποιοι δεν θα προλάβουν να τα γιορτάσουν ξανά ;\nΠρώτη φορά που σε ταινία του Seagal κάνει εμφάνιση παιδεραστής . Ο πλούσιος γουσταρλής με το στυλάτο όνομα Roberto ήθελε παιχνιδάκια με την ανήλικη αδελφή της Lena . Α) Είναι η ανήλικη αδελφή της Lena , Β) Θυμίζει στον Alexander ένα μικρό κοριτσάκι που δεν κατάφερε να σώσει στην αποστολή του Νταγκεστάν . Ευτυχώς που ο Sasha τον πυροβολεί στο κεφάλι και γλυτώνει τα χειρότερα ...\nΟ Keoni Waxman αρχίζει να τονίζει λέξεις από τους διαλόγους πάνω στην οθόνη .\nΣυστήνεται ως Gwai Lo (το "Λευκό Φάντασμα" στα Κινέζικα) .\nΚάθε φορά που σκοτώνει μαφιόζους με το σπαθί του , αφήνει ένα κινέζικο ιδεόγραμμα του ονόματος του γραμμένο με αίμα στο έδαφος και τοποθετεί αρωματικά στικς δίπλα στα πτώματα για να τραβήξει φαντάσματα και να καταστρέψει την τύχη των οικογενειών των θυμάτων του σε μεταφυσικό επίπεδο .\nΤο όνομα που έχει δώσει στο σπαθί του σημαίνει "Το Μαχαίρι Σφαγής του Διαβόλου" στα Κινέζικα .\nΚοιτάζει έναν εσταυρωμένο με νόημα μέσα σε εκκλησία καθώς ετοιμάζεται για την τελική μάχη .\n"Ξέρεις , χρειάζεται να έχεις το IQ μιας ώριμης κάμπιας για να καταλάβεις την διαφορά μεταξύ χορεύτριας και προσωπικού ..." , λέει ο Alexander σε έναν τύπο που παρενοχλεί την Lena μπροστά του . Όταν ο μεθυσμένος συνομιλητής του συνεχίζει να μη καταλαβαίνει την διαφορά , τον βοηθάει να έρθει σε επαφή με τον πάγκο του μπαρ , στρίβοντας του τον καρπό ...\nΑναρτήθηκε από "Το Κεφάλι Που Περπατάει" στις 4:39 μ.μ.\nΕτικέτες ΚΑΤΕΥΘΕΙΑΝ-ΣΕ-DVD, ΠΕΡΙΠΕΤΕΙΑ, ΠΟΛΕΜΙΚΕΣ ΤΕΧΝΕΣ, ΣΗΓΚΑΛΟΓΙΑ, STEVEN SEAGAL\nH Asylum έχει δυνατή απάντηση στην τεστοστερόνη εκατομμυρίων της αναλώσιμης ομάδας του Stallone επιστρατεύοντας οιστρογόνα μεσαίου προϋπολογισμού .\nΟ Christopher OLEN Ray ( REPTISAURUS , MEGA SHARK VS CROCOSAURUS , ALMIGHTY THOR , 2-HEADED SHARK ATTACK , ASTEROID VS EARTH ) αποδίδει τα μέγιστα στην τρεμουλιαστή δράση κρατώντας την κάμερα και με τα δύο χέρια .\nΓραμμένο από το σταθερό ομορφόπαιδο σε παραγωγές της Asylum , Edward DeRuiter ( 3 MUSKETEERS , 2-HEADED SHARK ATTACK ) .\nΗ επίσημη διπλωμάτης/κόρη του Προέδρου Των Ηνωμένων Πολιτειών πέφτει θύμα απαγωγής στο Καζακστάν από αδίστακτη Ρωσίδα τρομοκράτη/μαστροπό η οποία θέλει να ελέγξει τη χώρα !\nΗ Αμερική φυσικά δεν διαπραγματεύεται με τρομοκράτες και στέλνει σε μυστική αποστολή μια ομάδα από ειδικά εκπεδευμένες μισθοφόρους/εκτελέστριες !\nΗ Cynthia Rothrock ( CHINA O'BRIEN , UNDEFEATABLE , SCI-FIGHTER , BADASS SHOWDOWN ) είναι η Mona . Υπεύθυνη για την στρατολόγηση των κοριτσιών . Έχει τον ενδιάμεσο ρόλο του Bruce Willis στο πρώτο THE EXPENDABLES (2010) . Στην ουσία μας συστήνει τους χαρακτήρες και παίζει μερικές γρήγορες με την Vivica A. Fox για να μας δείξει πως η παλιά είναι αλλιώς .\nΗ ΟΜΑΔΑ :\nΗ Zoe Bell ( η stunt double της Lucy Lawless στη τηλεοπτική σειρά XENA: WARRIOR PRINCESS και της Uma Therman στα KILL BILL , PLANET TERROR , GAMER , BITCH SLAP , GAME OF DEATH , DJANGO UNCHAINED , OBLIVION , RAZE ) είναι η αρχηγός της παρέας , Cassandra Clay . Καταδικασμένη σε 25 χρόνια φυλάκιση επειδή έσπασε τα άκρα ενός ανώτερου της . Σχολή πεζοναυτών , δική της ομάδα ειδικών αποστολών , η μοναδική γυναίκα που έχει περάσει από την Δύναμη Δέλτα . Σηκώνει όλη τη δράση σχεδόν μόνη της .\nH Vivica A. Fox ( INDEPENDENCE DAY , BATMAN & ROBIN , KILL BILL VOL.1&2 , SHARKNADO 2: THE SECOND ONE ) είναι η Raven , η πιο σκληρή από όλες τις υποψήφιες , βρίσκεται επίσης πίσω από τα σίδερα . Δούλευε για την CIA ως σαγηνεύτρια/εκτελεστής , μέχρι που κάτι δεν πήγε καλά και έσπασε μέσα της . Η προδοσία της ήταν αναμενόμενη από την αρχή .\nΗ Kristanna Loken ( MORTAL KOMBAT: CONQUEST , TERMINATOR 3: RISE OF THE MACHINES , BLOODRAYNE , IN THE NAME OF THE KING: A DUNGEON SIEGE TALE , PAINKILLER JANE , S.W.A.T.: FIREFIGHT ) είναι η Kat , η ελεύθερη σκοπευτής - εφάμιλλης αξίας Hawkeye στους Avengers με την σεξουαλικότητα της Black Widow . Επίσης στη φυλακή επειδή έχει πρόβλημα στο να ακολουθεί διαταγές . Το τέηζερ την συνετίζει άμεσα και δέχεται να συμμετάσχει στην αποστολή .\nH Nicole Bilderback ( CLUELESS , BRING IT ON , DAWSON'S CREEK ) είναι η Mei-Lin Fong , ειδική στα εκρηκτικά , χάκερ εναντίον της Wall Street . Τα εκρηκτικά της κουμπιά κάνουν την διαφορά στην πιο κρίσιμη στιγμή της ταινίας . Παρόλο που είναι ασιάτισα , δεν χρησιμοποιεί κουνγκ-φου .\nΗ ΤΡΟΜΟΚΡΑΤΗΣ :\nΗ Briggite Nielsen ( ROCKY IV , COBRA , MISSION OF JUSTICE ) είναι η Ulrika , η αδίστακτη Ρωσίδα τρομοκράτης/πολέμαρχος/μαστροπός που θέλει να αναλάβει την εξουσία στο Καζακστάν με την βοήθεια της Αμερικής (πρέπει να διώξουν με ύπουλο πραξικόπημα τον βασιλιά ή κάτι τέτοιο) . Για να καταφέρει την συνεργασία της υπερδύναμης απαγάγει την κόρη του Προέδρου της Αμερικής , Elise ( Tiffany Panhilason - GREEK , TWO AND A HALF MEN , ANGER MANAGEMENT ) , αλλά έχει υπό την κατοχή της και κάτι πρόχειρα πυρηνικά σε περίπτωση που στραβώσει το σχέδιο . Ελέγχει την περιοχή μέσα από μια φυλακή αμφιβόλου ύπαρξης (τα γνωστά ψηφιακά κτήρια για τα στοκ εξωτερικά πλάνα και οι επαναλαμβανόμενοι ειδικά διαμορφωμένοι κόντρα-πλακέ διάδρομοι που θα μπορούσαν να είναι εσωτερικοί χώροι αεροπλάνου , υποβρυχίου , ή διαστημοπλοίου) όπου πέρα από οπλισμό για τρομοκράτες εξάγει λαχταριστά γκομενάκια για την ικανοποίηση των πλούσιων πελατών της . Θα μπορούσε να λέγεται και Ilsa .\nΟι επαναλαμβανόμενοι κομπάρσοι εξεφτελίζονται στην κυριολεξία παραπάνω από τρεις με τέσσερεις φορές ο καθένας (δεν μπαίνουν καν στο κόπο να αλλάξουν ρούχα) με την χορογραφία να αλάζει γωνία την τελευταία στιγμή .\nΟι λάμψεις από τους πυροβολισμούς και οι εκρήξεις γενικότερα είναι ψηφιακές (όπως μας έχουν συνηθίσει οι άνθρωποι της Asylum τόσα χρόνια) . Τα οχήματα δεν παθαίνουν το παραμικρό παρόλο που οι "σφαίρες" πέφτουν βροχή , εκτός κι αν εξατμιστούν με μαγικό τρόπο μέσα σε ψηφιακή έκρηξη .\nΕυτυχώς η "δράση" που περίμεναν μερικοί πειναλέοι δεν πήγε παραπέρα από κάτι κοντινά στα πισινά σημεία των πρωταγωνιστριών και από αυτό :\nΑναρτήθηκε από "Το Κεφάλι Που Περπατάει" στις 3:01 π.μ.\nΕτικέτες ΠΕΡΙΠΕΤΕΙΑ, ASYLUM, BRIGITTE NIELSEN, CHRISTOPHER RAY, CYNTHIA ROTHROCK, DVD, KRISTANNA LOKEN, ZOE BELL\nΓραμμένο και σκηνοθετημένο από τον Makinov .\nΒασισμένο στην φρικαλέα νουβέλα του Juan Jose Plans , El juego de los ninos ("Το παιχνίδι των παιδιών") , το οποίο είχε μεταφερθεί στον κινηματογράφο το 1976 με τον ενοχλητικά αξεπέραστο τίτλο WHO CAN KILL A CHILD? ! Ο σκηνοθέτης δεν ρισκάρει πολλά και το σχετικά ασφαλές remake του είναι σχεδόν καρμπόν της παλιάς ταινίας σκηνή προς σκηνή . Αυτό φυσικά δεν αναιρεί την ικανότητα της αδίστακτης φύσης των παιδιών να ξεδιπλωθεί κάτω από ένα νέο οπτικό πρίσμα ...\nΖευγάρι Αμερικάνων απολαμβάνουν τις καλοκαιρινές τους διακοπές κάπου στην Λατινική Αμερική . Ο Francis ( Ebon Moss-Bachard - STEALTH , THE LAST SHIP ) έχει την φαεινή ιδέα να επισκεφτούν ένα κοντινό μικρό νησί για να γίνουν οι αναμνήσεις τους πιο ειδυλλιακές . Η γυναίκα του Beth ( Vinessa Shaw - HOCUS POCUS , THE HILLS HAVE EYES ) είναι έγκυος στο τρίτο τους παιδί .\nΜε τα πολλά ο Francis νοικιάζει μια βάρκα από έναν ντόπιο ψαρά και ο καλοκαιρινός εφιάλτης για την επιβίωση ξεκινάει .\nΣτο νησί οι δύο ήρωες δεν θα βρουν κανέναν ενήλικα , πέρα από μερικά μικρά παιδιά τα οποία φαίνεται να διασκεδάζουν μέσα σε έναν δικό τους κόσμο χωρίς κανόνες . Η φρικιαστική αλήθεια της απουσίας των μεγάλων θα αποκαλυφθεί σύντομα , καθώς όλα τα παιδιά του νησιού έχουν καταληφθεί ομαδικά από ένα άγνωστο ένστικτο/αρρώστια (;) το οποίο τα ωθεί στην πρωτόγονη βία !\nΕτικέτες ΔΙΑΚΟΠΕΣ ΤΟΥ ΤΡΟΜΟΥ, ΜΕΞΙΚΟ, ΠΑΙΔΙΑ ΔΟΛΟΦΟΝΟΙ, DVD, REMAKE


“Μάσκα”… η τελευταία μας ελπίδα | TyposEpeirou\nΑρχική Υγεία “Μάσκα”… η τελευταία μας ελπίδα\n“Μάσκα”… η τελευταία μας ελπίδα\nΜάσκα..ένα αξεσουάρ που επιβλήθηκε στη ζωή μας ως “φύλακας άγγελος” της ίδιας της …ζωής! Η έννοια της μάσκας υπήρχε πάντα “ενοχική” στην συνείδηση μας.. Αποκρύπτει, μεταμφιέζει, παραποιεί, με μια λέξη καλύπτει! Και να που η μάσκα πρώτη φορά στην ιστορία ήρθε όχι να καλύψει μα να αποκαλύψει.. Τι; … Μα την αδυναμία μας, την κραυγαλέα ασημαντότητά μας κι αν θα θέλαμε να το πούμε λίγο χαριτωμένα, η μάσκα αποκάλυψε το πόσο “τοσοδούληδες” είμαστε απέναντι στην ίδια τη ζωή. Ως σήμερα η μάσκα χρησίμευε για να εξαφανίσει προσωρινά την φυσιογνωμία μας. Αποτελούσε απαραίτητο στοιχείο μεταμφίεσης προκειμένου να επιτευχθεί η …μεταμόρφωση του ατόμου. Ήταν δηλαδή το εργαλείο να διαχωριστεί ο άνθρωπος από τον ίδιο του τον εαυτό .. Συνδεδεμένη άρρηκτα με τις Απόκριες, το καρναβάλι.. Από την αρχαιότητα η μάσκα απέδιδε στα θέατρα τον ρόλο εκείνου που “υποκρίνεται”. Διπλή η λειτουργία της, καθώς από τη μία μεταμόρφωνε από την άλλη απελευθέρωνε προκειμένου ο ηθοποιός να ταυτιστεί με τον εκάστοτε ρόλο που ενσάρκωνε. Στα αρχαϊκά έθιμα, στις γιορτές και τα πανηγύρια, οι μάσκες περιγράφουν τα συναισθήματα, τα ένστικτα και τις παρορμήσεις των συμμετεχόντων σε αυτά, για να εκδηλώσουν συμπεριφορές που δεν τολμούν καν να τις προβάλουν στην καθημερινότητα. Στα καρναβάλια, από αρχαιοτάτων χρόνων, (μόνο επί των ημερών μας μια πανδημία κατάφερε να ανακόψει την ορμή τους), η μάσκα ενσαρκώνει το ξεφάντωμα, τη χαρά, τη γιορτή, τη σάτιρα, την αποδοκιμασία, την καταγγελία, ακόμα και τη γελοιοποίηση. Το να είσαι κάποιος άλλος, σε αυτή τη Διονυσιακή γιορτή, έχει περισσότερο ενδιαφέρον από το να είσαι απλά ο εαυτός σου… Παράλληλα οχυρωμένοι πίσω από μια μάσκα, σε κάποιους δίνεται η “νόμιμη” ευκαιρία να γίνουν περισσότερο επιθετικοί, βωμολόχοι και αναιδείς. Η μάσκα εν γένει δεν αλλοιώνει μόνο την εικόνα μας, ουσιαστικά αποκρύπτει εν δυνάμει προσωρινά το “εγώ” μας, την προσωπικότητά μας. Μεταφορικά πολλές φορές στη ζωή μας αποζητούμε «να πέσουν οι μάσκες», εννοώντας να αποκαλυφθούν τα πραγματικά κίνητρα μιας ανάρμοστης και σκοτεινής συμπεριφοράς. Οι μάσκες εν γένει σχετίζονταν μέχρι σήμερα με την απόκρυψη των χαρακτηριστικών και την ελευθερία ή και την ασυδοσία που πηγάζει από την ανωνυμία. Τώρα που ο εξαναγκασμός λόγω συγκυριών της μάσκας κρύβει το μεγαλύτερο μέρος του προσώπου, τα μάτια ως σημείο αναφοράς, το βλέμμα, αναβαθμίζονται ακόμα περισσότερο. Αυτά οφείλουν να παρουσιάσουν και να εκφράσουν όλα όσα κρύβει αυτό το κομμάτι πανί. Καλούμαστε συγχρόνως, έστω και ασυνείδητα, σε μια νέα εκμάθηση..αυτή της ανάγνωσης τους! Είναι αναγκαίο για να μη διαταραχθεί το status των δεδομένων μας, να μάθουμε να τα «διαβάζουμε», να τα αποκρυπτογραφούμε αλλά και να τα εμπιστευόμαστε. Είναι η ώρα λοιπόν, που οι άνθρωποι πρέπει να κοιταζόμαστε περισσότερο μέσα στα μάτια. Εκεί ευτυχώς θα “διαβάσουμε” και πάλι την επιθυμία, τη νοσταλγία, την αισιοδοξία, την ελπίδα, το νοιάξιμο και την αγάπη… Εκεί όμως θα συναντήσουμε και το φόβο, την ανασφάλεια, τον κίνδυνο, την απογοήτευση. Η νομοτέλεια των πραγμάτων δίνει την βεβαιότητα πως κάποια στιγμή, αργά ή γρήγορα, θα τελειώσει αυτός ο εφιάλτης και τότε όλοι θα ξεκρεμάσουμε από τα αυτιά μας τις ενοχλητικές μάσκες, που δυστυχώς ένα άσχημο παιχνίδι της ζωής τις έχρισε το «φετίχ» της επιβίωσής μας. Μόνο που τότε θα αποκαλυφθεί το αληθινό μας πρόσωπο κι εμείς θα πρέπει να είμαστε σε θέση να το αναγνωρίσουμε με τη νέα του μορφή. Σίγουρα δεν θα ξεχάσουμε ποιοι ήμασταν πριν να μασκαρευτούμε, μα παράλληλα θα πρέπει τότε να αναγνωρίσουμε τη νέα μας θωριά με τα “σημάδια” που θα αφήσει στα πρόσωπά μας αυτή η τόσο αντιπαθητική πλέον μάσκα. Γιατί ακριβώς ίδιοι δεν θα υπάρξουμε ποτέ ξανά.. Ο Κώστας Ουράνης, ο μεγάλος μας ποιητής, σαν προφητικά, μας είχε επισημάνει τον κίνδυνο από την “πολλαπλή” χρήση “μάσκας”: “Κι ακόμα και στον εαυτό μου-\nπου αρέσουνε το πρόσωπο μου.\nνα πω ποιο είναι μήτ’ εγώ!”\nΜέχρι τότε όμως προλαβαίνουμε! Προλαβαίνουμε όταν η ώρα σημάνει, γιατί θα σημάνει ακολουθώντας τη νομοτέλεια της φύσης, να βγάλουμε από τη ζωή μας τις μάσκες, να πετάξουμε τα προσωπεία και κάθε παραμορφωτικό καθρέφτη και να ανακαλύψουμε πως έχουμε κερδίσει ένα πιο “όμορφο” πρόσωπο! Να αποκαλυφθούμε πιο …ανθρώπινοι, να γίνουμε επιτέλους πιο άνθρωποι! Η πανδημία, ο κόσμος, ο Θεός, το σύμπαν μας δίδαξε, μας έμαθε, μας στέρησε, μας ξύπνησε. Μας υπενθύμισε κάθε ώρα και λεπτό τι πραγματικά έχει αξία σε αυτή τη ζωή, ποια είναι τα “ακριβά” και τα ανεκτίμητα! Κάπου μέσα στην καθημερινότητα, στη ρουτίνα και στην αφομοίωση μιας εποχής που μας κατάπιε ολάκερους αδηφάγα,χάσαμε το ίδιο το νόημα του υπέρτατου αγαθού, αυτού της ΖΩΗΣ! Κι όμως αυτός ο εφιάλτης που ζούμε, που πληρώνουμε με ένα εξωφρενικά τεράστιο αντίτιμο, μας έστειλε ένα μήνυμα που κανείς δεν μπορεί να ισχυριστεί πως δεν έλαβε..Είναι η ώρα της συνείδησης, είναι ίσως η μοναδική ευκαιρία της αφύπνισης. Αυτό το “εμείς” που ξεχάσαμε την εποχή της ραγδαίας εξέλιξης, την εποχή που χρίσαμε το “εγώ” βασιλιά και κυρίαρχο των πάντων, την εποχή που απαξιώσαμε αρχές, αξίες, ήθη, το παρελθόν το ίδιο, την εποχή που υπονομεύσαμε το μέλλον που δεν μας ανήκει, που δυναμιτίσαμε και τελικώς τινάξαμε στον αέρα το καταπίστευμα των παιδιών μας, την εποχή που υποδουλώσαμε και ευτελίσαμε το μεγαλείο της ανθρώπινης ύπαρξης, οφείλουμε να εμπεδώσουμε πως το “μήνυμα” όσο και οξύμωρο να ακούγεται, είναι η σωτηρία! Η επιλογή στο εξής είναι προσωπική μα κυρίως εσωτερική. Είναι υπόθεση ατομική!. Και δικαιολογία για το αντίθετο δεν θα υπάρχει. Δεν θα μπορούμε, δεν θα δικαιούμαστε για να κυριολεκτούμε να συμπεριφερθούμε διαφορετικά, απορώντας με απλοϊκή ή ένοχη αφέλεια για τα όσα συνέβησαν επί των ημερών μας. Ανεπαίσθητα ή εν πλήρει γνώσει και συνειδήσει αυτός ο κόσμος που γνωρίζαμε ήδη αποτελεί παρελθόν. Αυτό το “αύριο” είναι πια η ελπίδα μας, ή που θα επουλώσει τα τραύματά μας, ή που θα υπογράψει πως ο άνθρωπος δεν έχει πλέον καμία ελπίδα. Είναι το σταυροδρόμι που το τραγικό συναντά την αισιοδοξία και η επιλογή του δρόμου ανήκει αποκλειστικά στον καθένα μας.\nΑν τελικά, όταν θα πέσουν κυριολεκτικά οι μάσκες θα φέρουμε ένα ανθρώπινο πρόσωπο, αν θα συνεχίσουμε αμετανόητοι να φοράμε προσωπείο ή αν θα εξακολουθήσουμε να χρησιμοποιούμε “μάσκα” κρύβοντας το ψυχικό μας τέλμα, την “αναπηρία” μας, είναι προσωπική επιλογή. Αν δεν καταφέρουμε να “γιατρευτούμε”, αν είμαστε ανίκανοι εκμάθησης, αν τα μυαλά μας και οι ψυχές μας θα συνεχίσουν αφυδατωμένα να φθείρονται με μικρά, ποταπά και εξαγοράσιμα είναι προσωπική ευθύνη.\nΣήμερα αναγκαζόμαστε να φοράμε μάσκα, όχι γιατί μας την επιβάλουν κάποιοι άλλοι. . Την φοράμε για να νοιώθουμε περισσότερο ασφαλείς. Την φοράμε γιατί δεν υπάρχει καλύτερος γνωστός τουλάχιστον τρόπος για να προστατευτούμε, αλλά το σημαντικότερο, για να προστατεύσουμε τους γύρω μας. Έχουμε την ευκαιρία από το να την ξορκίζουμε, πολύ απλά να την …εκμεταλλευτούμε. Παρανοϊκό θα πουν κάποιοι.. Κι όμως..Ας την αφήσουμε ή ας την “υποχρεώσουμε” να ενεργήσει πολυεπίπεδα υπέρ μας τουλάχιστον για να επαληθευτεί το ρητό ουδέν κακόν αμιγές καλού. Ας την προστάξουμε να μας αλλάξει, να μας επαναφέρει. Ας την αναγκάσουμε να νικήσει όχι μόνο τον φονικό ιό, μα την ίδια μας την “κακή” φύση.\nΑς την μετατρέψουμε σε “βέλο”.. ‘Η αρετή έχει βέλο, η αμαρτία μάσκα” έγραψε κάποτε ο Βίκτωρ Ουγκώ. Πάμε λοιπόν να την κάνουμε το βέλο της ψυχής μας, πάμε να την καταστήσουμε εμβόλιο απέναντι στην ασυδοσία αυτού του κόσμου, ας γίνει το εργαστήρι που θα πλάσει καλύτερες και πιο συνειδητοποιημένες υπάρξεις, ας γίνει ο βωμός που θα θυσιαστεί όλος αυτός ο τοξικός εγωισμός που ανόητα υιοθετήσαμε, ας γίνει ο τόπος λατρείας της ζωής, ας μετουσιωθεί σε Θεϊκή κοινωνία ανθρωπιάς μέσα στις ψυχές μας.. Είμαστε μικροί και ασήμαντοι απέναντι στην απεραντοσύνη αυτού του κόσμου, είμαστε κάτι λιγότερο από κόκκο άμμου μέσα στο χώρο και στον χρόνο…Κι όμως έχουμε την δυνατότητα να αναστήσουμε, ή να δημιουργήσουμε το μέγιστο πάντων, έναν μικρό Θεό μέσα μας!\nΔεν ακούσαμε τον κρότο την ώρα που χτίζονταν τα τείχη όπως λέει ο μεγάλος Καβάφης:\n“Χωρίς περίσκεψιν, χωρίς λύπην, χωρίς αιδώ\nΑνεπαισθήτως μ’ έκλεισαν από τον κόσμον έξω.”\nΠαρόλα αυτά, έχουμε το όπλο να τα “γκρεμίσουμε”.. Και αυτό δεν είναι άλλο από τη “μάσκα” αρκεί να λειτουργήσει ως Κολυμβήθρα του Σιλωάμ, ως απευκταίο παραβάν για το διάστημα που όλοι μας και ο καθένας ξεχωριστά, θα ξαναστήνει τον …ΑΝΘΡΩΠΟ!\nΕλένη Καραπάνου Λίγκα\nΠροηγούμενο άρθροΤην παρέμβαση του πρωθυπουργού για να μη κλείσει το υποκατάστημα στο Θεσπρωτικό ζητάει ο Δήμαρχος κ. Νικόλαος Καλαντζής\nΕπόμενο άρθροΒιομηχανία πλαστών μοριακών τεστ στην Αλβανία


Ενυδατική λοσιόν για το πρόσωπο και το ντεκολτέ, που δίνει ένα ελαφρύ μαύρισμα στην επιδερμίδα. Φόρμουλα ελαφριάς υφής που απορροφάται γρήγορα. Εμπλουτισμένο με Panthenol και εκχύλισμα Aloe Vera που έχουν αντιοξειδωτική, ενυδατική και καταπραϋντική δράση. Χάρη στην παρουσία διυδροξυακετόνης φυτικής προέλευσης, μέρα με τη μέρα ενισχύει τη φυσική ομορφιά του προσώπου και προσφέρει μια υγιή και ελαφρώς μαυρισμένη επιδερμίδα.\nΣΥΣΤΑΤΙΚΑ: DHA (διυδροξυακετόνη) - φυτικής προέλευσης, εγγυάται ένα σταδιακό και μακροπρόθεσμο μαύρισμα, χωρίς να προκαλεί βλάβη στο δέρμα. Η λοσιόν δρα στο επιφανειακό στρώμα της επιδερμίδας, δίνοντας ένα φωτεινό και έντονο χρώμα που μειώνεται σταδιακά με τη φυσική απολέπιση του δέρματος χωρίς να αφήνει κηλίδες. Το προϊόν είναι απαλλαγμένο από ερυθρουλόζη.\nALOE VERA (Aloe Barbadensis) - γνωστή από την αρχαιότητα για τις καταπραϋντικές και ενυδατικές του ιδιότητες, το εκχύλισμα του φυτού αλόης είναι μια πραγματική θεραπεία για το δέρμα, χαρίζοντάς του απαλότητα και λάμψη μαζί με μια άμεση αίσθηση φρεσκάδας.\nΕτικέτες: BEAUTY, ELIXIR, ΜΑΥΡΙΣΜΑ, MIST\nΕνυδατική λοσιόν για το πρόσωπο και το ντεκολτέ, που δίνει ένα ελαφρύ μαύρισμα στην επιδερμίδα. Φόρμουλα ελαφριάς υφής που απορροφάται γρήγορα. Εμπλου..


Αλετρίσματα: Ή ΘΑ ΑΛΛΑΞΟΥΜΕ Ή ΘΑ ΚΑΤΑΡΡΕΥΣΟΥΜΕ\nΉ ΘΑ ΑΛΛΑΞΟΥΜΕ Ή ΘΑ ΚΑΤΑΡΡΕΥΣΟΥΜΕ\nΌλοι ομιλούν για τη μεγάλη κρίση, που διέρχεται η ελληνική οικονομία. Κι όλοι εύχονται να περάσει γρήγορα ωσάν να ήταν κάποια γρίπη! Αυτό που υφιστάμεθα ως κοινωνία δεν είναι κρίση. Και τούτο διότι η λέξη κρίση εμπεριέχει την έννοια του εφήμερου, του προσωρινού. Αυτό, όμως, δεν ισχύει. Τούτο που ισχύει είναι ότι κατέρρευσε το μοντέλο ζωής, που είχαμε οικοδομήσει με δανεικά τις τελευταίες δεκαετίες. Αυτοί που πιστεύουν ότι η «κρίση» θα ξεπεραστεί σε κάποιο διάστημα και θα μπορέσουμε να επιστρέψουμε στη γνωστή ευδαιμονία με δανεικά, πλανώνται πλάνην οικτρά. Ακόμα κι αν μπορούμε να δανειζόμαστε τα επόμενα χρόνια, αυτό δεν σημαίνει ότι θα υπάρχουν περίσσια για να πέφτουν στην κατανάλωση, για να δίνονται στους αγρότες, που κλείνουν τους δρόμους με τα τρακτέρ, να γίνονται προσλήψεις δημοσίων υπαλλήλων ή να αυξάνονται τα λαμόγια και οι επιτήδειοι προμηθευτές του Δημοσίου. Τα μέτρα που θα ληφθούν θα είναι μόνιμα\n. Και η χήνα με τα χρυσά αυγά, που νομίζαμε ότι είναι το κράτος επί 30 χρόνια, ψόψησε. Ο μόνος τρόπος να ξαναγνωρίσουμε ανάπτυξη στον τόπο μας είναι μέσα από την ενίσχυση του ιδιωτικού τομέα, που δεν θα εξαρτάται από το Δημόσιο, και μέσα από τη δημιουργία πλούτου. Για να το πετύχουμε αυτό χρειάζεται να επιστρέψουμε στις παραδοσιακές αξίες. Στην αναζήτηση της μόρφωσης, στη δημιουργικότητα, την εργασία. Όλα αυτά που έχουμε εγκαταλείψει εδώ και δεκαετίες, με αποτέλεσμα να έχουμε φθάσει στο σημείο να μην παράγουμε το παραμικρό, θα είναι η μοναδική μας διέξοδος στο εγγύς και στο απώτερο μέλλον.\nΓια να καταστεί όμως εφικτό, πρέπει να αλλάξουμε συνολικά νοοτροπία. Να μην τα περιμένουμε όλα από το κράτος. Να μην θεωρούμε ότι υπάρχουν «κεκτημένα» και βολέματα. Δύο χαρακτηριστικά παραδείγματα του διεστραμμένου τρόπου σκέψης, που επικράτησε τα τελευταία 30 χρόνια Το 1981, η Ελλάδα ήταν αυτάρκης σε παραγωγή τροφίμων. Οι αγρότες παρήγαγαν για την αγορά και τον καταναλωτή. Από το 1981, οι επιδοτήσεις προκάλεσαν μια στρεβλή κι άκρως διεφθαρμένη άποψη, που επικράτησε στους αγρότες. Απέκτησαν μια ιδιότυπη δημοσιοϋπαλληλική νοοτροπία. Κι έπαψαν να παράγουν για τον καταναλωτή αλλά παρήγαγαν, κατά βάση άχρηστα προϊόντα, που ταέθαβαν στις αλήστου μνήμης χωματερές, για να παίρνουν τις πλουσιοπάροχες επιδοτήσεις, που τις σπαταλούσαν σε μια ιδιότυπη συβαρίτικη συμπεριφορά, τζόγος, μπουζούκια, ρωσίδες. Ενώ, ταυτόχρονα, η Ελλάδα για να τραφεί άρχισε να εισάγει μαζικά τρόφιμα από το εξωτερικό. Μέχρι πατάτες από την Αίγυπτο, λεμόνια από το Ισραήλ, ντομάτες από την Τουρκία κοκ.\nΆλλο μείζον παράδειγμα: Η μισθοδοσία των δημοσίων υπαλλήλων, με την αλόγιστη κι επικίνδυνη πολιτική όλων των κυβερνήσεων, εκτοξεύθηκε – για πελατειακούς και μόνον λόγους – στο ιλιγγιώδες ποσό των 30 δις ευρώ, ενώ το ανάλογο ποσό στην Ευρώπη είναι 15 δισ ευρώ το χρόνο για μια χώρα, όπως η Ελλάδα. Κι αυτός είναι ο λόγος, που σήμερα υποφέρουμε και αναζητούμε σκληρούς τρόπους περιορισμού αυτής της μεγάλης δαπάνης.Μπορούμε τώρα να αλλάξουμε και να προσαρμοσθούμε στη νέα πραγματικότητα; Αν τα καταφέρουμε θα εισέλθουμε σε μια νέα δύσκολη, αλλά παραγωγική φάση. Αν όχι, τότε θα εγκλωβιστούμε στον φαύλο κύκλο της ύφεσης και της υπανάπτυξης.\nΑναρτήθηκε από ΞΕΡΑ ΣΤΑΧΥΑ στις 8:50 π.μ.


Τα γούρια της Αθηνάς Μεταξάτου για το 2019 - Εφημερίδα Κεφαλονιά\nΤα γούρια της Αθηνάς Μεταξάτου για το 2019\nΣε μια γιορτή συνήθως παίρνουμε σαν δώρο κάποιο γλυκό ή ποτό. Να ”γλυκάνουμε” τις στιγμές ή να πιούμε και να γιορτάσουμε. Όταν όμως το δώρο μας αυτό, συμβολικά θέλουμε να συνοδεύει όλες τις ημέρες του χρόνου και είναι και για αγαπημένα πρόσωπα τότε πρέπει να καλύπτει προστασία και αγάπη ή τύχη και αφθονία.\nΈτσι σκέφθηκε η Αθηνά Μεταξάτου η ιδιοκτήτρια του γνωστού “Το Εργαστήρι της Αθηνάς” (έναντι μνημείου Ριζοσπαστών) για το 2019 και φιλοτέχνησε δύο πανέμορφες δημιουργίες. Το ένα γούρι της ”Προστασίας” σας προφυλάσσει από το ”κακό” μάτι και το άλλο αφορά την πραγματοποίηση της ”Επιθυμίας” αυτού ή αυτής που το φορά , όποια και νάναι. Σας περιμένει εφέτος λοιπόν η Αθηνά στον χώρο της Ριζοσπαστών και Ισραήλ 6 για να επιλέξετε τα δώρα σας για τα αγαπημένα σας πρόσωπα.\n«Μαγκωμένος» και λίγος ο κόσμος, το πάνω και κάτω της εξέδρας στη σημερινή παρέλαση\nΑπονομή βραβείων στους πρώην προέδρους του Επιμελητηρίου\nΕλπίδα Κατσαΐτη για Κατσιβέλη: «Πιο ρεντίκολο… πεθαίνεις»


Πόνος στον αυχένα – Wikihealth.gr\nΤι είναι ο πόνος στον αυχένα;\nΟ αυχένας σας συνίσταται από σπονδύλους, που εκτείνονται από το κρανίο ως τον άνω θώρακα, και μεσοσπονδύλιους δίσκους που απορροφούν τους κραδασμούς μεταξύ των οστών. Τα οστά, οι σύνδεσμοι και οι μύες του αυχένα υποστηρίζουν το κεφάλι και επιτρέπουν την κίνησή του. Οποιαδήποτε ανωμαλία, φλεγμονή ή τραυματισμός στην περιοχή μπορεί να προκαλέσει πόνο ή ακαμψία.\nΠολλοί άνθρωποι βιώνουν πόνο στον αυχένα περιστασιακά. Αρκετά συχνά οφείλεται σε λανθασμένη στάση σώματος ή υπερκόπωση. Δεν είναι μία σοβαρή κατάσταση και ανακουφίζεται μετά από λίγες ημέρες. Μπορεί όμως να προκληθεί και από τραυματισμό λόγω πτώσης, αθλητικό τραυματισμό ή τραυματισμό μετά από βίαιο τράνταγμα οπότε και απαιτεί εξειδικευμένη περίθαλψη.\nΑν έχετε πόνο στον αυχένα που συνεχίζει για περισσότερο από μία εβδομάδα, είναι έντονος ή συνοδεύεται από άλλα συμπτώματα, αναζητήστε άμεση ιατρική βοήθεια.\nΑίτια του πόνου στον αυχένα\nΜυϊκή τάση και καταπόνηση\nΑυτή προκαλείται συνήθως λόγω δραστηριοτήτων, όπως:\nΛανθασμένη στάση σώματος\nΚαθιστική εργασία για παρατεταμένο χρονικό διάστημα δίχως αλλαγή θέσης\nΎπνος με τον αυχένα σε κακή θέση\nΤράνταγμα του αυχένα\nΕίναι εντυπωσιακή η έκταση στην οποία όλοι ανεξαιρέτως καταπονούμε τον αυχένα μας καθημερινά, με «αθώες» πράξεις, όπως το να κοιτάξουμε το κινητό μας ή να ξοδέψουμε χρόνο μπροστά από τον υπολογιστή. Και για να καταστεί αυτό σαφές, χρειάζεται να αναφερθεί ότι ο αυχένας είναι σχεδιασμένος να υποστηρίζει το βάρος της κεφαλής, το οποίο εκτιμάται στα 4,5-5 κιλά. Με μία απλή πρόσθια κίνηση της κεφαλής κατά 15 μοίρες, η πίεση που ασκείται στον αυχένα ανέρχεται περίπου στα 15 κιλά. Αν δε ασχολούμαστε με το κινητό μας έχοντας το κεφάλι σε κλίση 60 μοιρών, τότε η πίεση αγγίζει τα 27 κιλά! Επομένως, ένας απλός πόνος στον αυχένα είναι το ελάχιστο των προβλημάτων που μπορούν να προκληθούν από τις δύο ως τέσσερεις ώρες που ξοδεύουμε στο κινητό καθημερινά, διατηρώντας το σώμα σε λανθασμένη στάση.\nΟ αυχένας είναι ιδιαιτέρως ευαίσθητος στους τραυματισμούς, ιδίως πτώσεις, τροχαία και αθλητικά ατυχήματα, όπου οι μύες και οι σύνδεσμοί του εξαναγκάζονται σε κίνηση εκτός του φυσιολογικού εύρους.\nΑν οι αυχενικοί σπόνδυλοι υποστούν κάταγμα, ο νωτιαίος μυελός μπορεί επίσης να υποστεί βλάβη.\nΤραυματισμός του αυχένα λόγω ξαφνικού τραντάγματος της κεφαλής ονομάζεται «τραυματισμός δίκην μαστιγίου».\nΟ πόνος στον αυχένα μπορεί να είναι επίσης ένδειξη εμφράγματος, αλλά συνήθως παρουσιάζεται μαζί με συνοδά συμπτώματα, όπως:\nΠόνος στο χέρι ή την σιαγόνα\nΑν νιώθετε πόνο στον αυχένα και εμφανίζετε και άλλα συμπτώματα εμφράγματος, καλέστε ένα ασθενοφόρο ή σπεύστε στα επείγοντα.\nΗ μηνιγγίτιδα είναι μία φλεγμονή των μεμβρανών που περιβάλλουν τον εγκέφαλο και τον νωτιαίο μυελό. Σε αυτούς τους ασθενείς ο πυρετός και ο πονοκέφαλος συχνά εμφανίζονται μαζί με ακαμψία του αυχένα. Η μηνιγγίτιδα μπορεί να είναι θανατηφόρα και για αυτό αποτελεί επείγον ιατρικό περιστατικό.\nΑν έχετε συμπτώματα της νόσου, αναζητήστε αμέσως βοήθεια.\nΗ ρευματοειδής αρθρίτιδα προκαλεί πόνο, οίδημα στις αρθρώσεις και οστικές άκανθες. Όταν αυτά λαμβάνουν χώρα στην περιοχή του αυχένα, η δυσφορία είναι αναπόφευκτη.\nΗ οστεοπόρωση κάνει τα οστά αδύναμα και μπορεί να οδηγήσει σε μικρά κατάγματα. Αυτό συνήθως συμβαίνει στα χέρια ή τα γόνατα, αλλά μπορεί να συμβεί και στον αυχένα.\nΗ ινομυαλγία είναι ένα σύνδρομο που προκαλεί πόνο σε όλο το σώμα, ιδιαίτερα στην περιοχή του αυχένα και των ώμων.\nΜε την πάροδο των ετών, οι μεσοσπονδύλιοι δίσκοι εκφυλίζονται. Αυτή η νόσος είναι γνωστή ως σπονδύλωση ή σπονδυλική οστεοαρθρίτιδα. Μειώνει το διάστημα μεταξύ των σπονδύλων, προσθέτει πίεση στις αρθρώσεις και προκαλεί πόνο.\nΌταν ένας μεσοσπονδύλιος δίσκος προεξέχει, για παράδειγμα ως αποτέλεσμα τραυματισμού, μπορεί να ασκήσει πίεση στον νωτιαίο μυελό ή στις ρίζες των νεύρων. Η κατάσταση αυτή ονομάζεται δισκοκήλη ή κήλη μεσοσπονδύλιου δίσκου και, αναλόγως πού εντοπίζεται, προκαλεί πόνο και δυσκαμψία κατά μήκος της σπονδυλικής στήλης.\nΗ στένωση σπονδυλικού σωλήνα συμβαίνει όταν η σπονδυλική στήλη στενεύει και ασκεί πίεση στον νωτιαίο μυελό ή στις ρίζες των νεύρων. Αυτό μπορεί να οφείλεται σε μακροπρόθεσμη φλεγμονή προκαλούμενη από αρθρίτιδα ή άλλες παθήσεις.\nΣπανίως, αυχενική ακαμψία ή πόνος εμφανίζεται εξαιτίας:\nΠότε πρέπει να επισκεφθείτε τον γιατρό σας;\nΑν τα συμπτώματα επιμένουν για περισσότερο από μία εβδομάδα ή δεν έχουν κάποια προφανή αιτία, συμβουλευτείτε τον γιατρό σας. Θα πρέπει επίσης να αναζητήσετε ιατρική ή νοσοκομειακή περίθαλψη αν, μαζί με τον πόνο στον αυχένα, εμφανίζετε:\nΟίδημα στον αυχένα\nΠόνο που εκτείνεται στα χέρια ή τα πόδια\nΑδυναμία κίνησης των χεριών\nΑδυναμία να ακουμπήσετε το σαγόνι στο στήθος σας\nΔυσλειτουργία του πεπτικού ή ουροποιητικού συστήματος\nΑν έχετε εμπλακεί σε ατύχημα ή πτώση και νιώθετε πόνο στον αυχένα, αναζητήστε άμεσα ιατρική βοήθεια.\nΠώς αντιμετωπίζεται ο πόνος στον αυχένα;\nΟ γιατρός αρχικά θα πραγματοποιήσει μία κλινική εξέταση και θα λάβει το ιατρικό ιστορικό σας. Οφείλετε να αναφέρετε όλες τις λεπτομέρειες των συμπτωμάτων σας, καθώς επίσης και όλες τις πληροφορίες για φάρμακα (συνταγογραφούμενα και μη) ή συμπληρώματα που τυχόν λαμβάνετε. Εξίσου σημαντικό είναι να δηλώσετε παλαιότερους τραυματισμούς και ατυχήματα, ακόμη κι αν σας φαίνονται ασύνδετα με τον πόνο στον αυχένα.\nΗ αντιμετώπιση του πόνου σαφώς εξαρτάται από την διάγνωση. Για αυτό είναι πιθανό να σας ζητηθούν εξετάσεις που θα καθοδηγήσουν τον γιατρό σε ένα ασφαλές συμπέρασμα, όπως:\nΗλεκτρομυογράφημα, το οποίο ελέγχει την λειτουργία των μυών και των νεύρων που τους ελέγχουν\nΟσφυονωτιαία παρακέντηση, η οποία επιτρέπει την εξέταση του εγκεφαλονωτιαίου υγρού\nΑναλόγως των αποτελεσμάτων, πιθανώς να χρειαστεί να επισκεφθείτε έναν εξειδικευμένο γιατρό. Η θεραπεία του αυχενικού πόνου περιλαμβάνει:\nΘεραπεία ζεστού και κρύου\nΓυμναστική, διατάσεις και φυσικοθεραπεία\nΑντιβιοτικά, αν έχετε μόλυνση\nΝοσοκομειακή περίθαλψη, αν η αιτία είναι έμφραγμα ή μηνιγγίτιδα\nΕγχείρηση, η οποία σπάνια απαιτείται\nΥφίστανται, βέβαια, και εναλλακτικές θεραπείες, όπως:\nΥποδόρια ηλεκτρική νευρική διέγερση\nΕίναι υψίστης σημασίας να βεβαιωθείτε ότι βλέπετε έναν πιστοποιημένο επαγγελματία για τις παραπάνω εναλλακτικές θεραπείες.\nΠώς να απαλύνετε τον αυχενικό πόνο κατ’ οίκον\nΑν έχετε ασθενή αυχενικό πόνο ή ακαμψία, ακολουθήστε τα παρακάτω απλά βήματα για την ανακούφισή του:\nΕφαρμόστε πάγο για τις πρώτες ημέρες. Ύστερα εφαρμόστε θερμότητα με θερμοφόρα, ζεστή κομπρέσα ή ζεστό μπάνιο.\nΛάβετε μη συνταγογραφούμενα παυσίπονα, όπως η ιβουπροφαίνη ή η παρακεταμόλη.\nΑπέχετε για λίγες ημέρες από αθλήματα ή άλλες δραστηριότητες που επιδεινώνουν τον πόνο. Όταν επιστρέψετε στην καθημερινότητά σας, χρειάζονται προσεκτικές κινήσεις, ώστε να αποφύγετε μία νέα πρόκληση πόνου.\nΕκτελέστε ασκήσεις για τον αυχένα κάθε μέρα. Εκτείνετε αργά το κεφάλι σας δεξιά-αριστερά και μπρος-πίσω.\nΔιατηρείστε μία σωστή στάση σώματος.\nΑποφύγετε να κρατάτε το τηλέφωνό σας ακουμπώντας το κεφάλι στον ώμο σας.\nΜην παραμένετε για πολύ ώρα σε μία στάση. Να κινείστε συχνά.\nΚάνετε ένα απαλό αυχενικό μασάζ.\nΧρησιμοποιείστε ορθοπεδικό μαξιλάρι για τον ύπνο.\nΜην χρησιμοποιείτε κολάρο χωρίς την έγκριση του γιατρού. Αν δεν κάνετε σωστή χρήση του, αυτό μπορεί να επιδεινώσει τα συμπτώματά σας.\nΠοια είναι η μακροπρόθεσμη προοπτική για τα άτομα με αυχενικό πόνο;\nΠολλοί άνθρωποι βιώνουν πόνο στον αυχένα εξαιτίας της λανθασμένης στάσης σώματος και της μυϊκής τάσης. Σε αυτές τις περιπτώσεις η λύση είναι η καλή στάση σώματος (και κατά την διάρκεια του ύπνου) και η ξεκούραση των μυών του αυχένα. Έτσι ο πόνος θα υποχωρήσει.\nΕπισκεφθείτε τον γιατρό σας αν ο πόνος δεν βελτιώνεται με την κατ’ οίκον φροντίδα.\nGreenlee JE. (2017). Acute bacterial meningitis.\nNeck pain. (2013).\n+Αστάθεια αυχενικής μοίρας σπονδυλικής στήλης\nΤι είναι η ινομυαλγία; Η ινομυαλγία είναι μια χρόνια πάθηση. Προκαλεί: Πόνο στους μύες και στα οστά (μυοσκελετικό πόνο) Γενικευμένη κόπωση Περιοχές ευαισθησίας Γνωσιακές διαταραχές και προβλήματα ύπνου Η κατανόηση …\nΤι είναι η αγκυλοποιητική σπονδυλίτιδα; Η αγκυλοποιητική σπονδυλίτιδα είναι μια μορφή αρθρίτιδας που επηρεάζει πρωτίστως τη σπονδυλική στήλη. Προκαλεί έντονη φλεγμονή των σπονδύλων, κάτι που εν τέλει μπορεί να οδηγήσει …\nΤι είναι η ρευματοειδής αρθρίτιδα; Η ρευματοειδής αρθρίτιδα (ΡΑ) είναι μια αυτοάνοση νόσος που προκαλεί πόνο στις αρθρώσεις και βλάβες σε όλο το σώμα. Η καταστροφή των αρθρώσεων που προκαλείται …\n4Διάστρεμμα ή θλάση;


ΒΙΟσυντονίΖΩ - VIOsintoniZW : Πρόγραμμα DeVita Ritm Base: Προθέρμανση (Νο 29)\nΠρόγραμμα DeVita Ritm Base: Προθέρμανση (Νο 29)\nΗ επιτυχία της προπόνησης εξαρτάται από τη φυσική και τη συναισθηματική κατάσταση. Αλλά μερικές φορές επικρατεί κόπωση και κακή διάθεση. Το πρόγραμμα " Προθέρμανση " δημιουργήθηκε ειδικά για αθλητές και λάτρεις γυμναστικής.\nΒελτιώνει την κυκλοφορία του αίματος, διεγείρει την ενεργό εργασία των μυών, αυξάνει τη διάθεση και τον γενικό τόνο.\nΕπιπλέον, η δράση της βιοανάλυσης επιταχύνει τον μεταβολισμό, που σας επιτρέπει να ξεπεράσετε την κόπωση και να οργανώσετε την προπόνηση πιο αποτελεσματικά.


Μήνυμα – Πολέμι\nΗ Κοινότητα είναι περιτριγυρισμένη από άλλα πιο μικρά χωριά και για το λόγο αυτό θεωρείται αγροτικό κέντρο. Ο πληθυσμός είναι περίπου 1000 κάτοικοι. Λόγω της εργατικότητας των κατοίκων και της μη αστυφιλίας, η ανάπτυξη που παρατηρείται είναι ραγδαία.\nΑξίζει να αναφερθεί ότι το Πολέμι είναι το δεύτερο αμπελοχώρι στην Κύπρο. Επίσης είναι το χωριό της τουλίπας και κάθε χρόνο διοργανώνεται η γιορτή της τουλίπας με πολλούς επισκέπτες ντόπιους και ξένους.\nΣτην κοινότητα λειτουργούν περιφερειακά εκπαιδευτήρια νηπιαγωγείου, δημοτικό, γυμνάσιο και λύκειο. Οι κάτοικοι και οι επισκέπτες έχουν την δυνατότητα να εξυπηρετηθούν σε όλους τους τομείς αφού λειτουργούν επίσης υγειονομικό κέντρο, τράπεζες, καταστήματα, κομμωτήρια , ανθοπωλεία, καφενεία, εστιατόρια κλπ.\nΕπισκεφθείτε μας για να γνωρίσετε από κοντά το χωριό μας.


ΙDS 2021: 4 ημέρες διεξαγωγής και επιπρόσθετα μέτρα\nTue. 3. November 2020\nΚολωνία, Γερμανία: Οι διοργανωτές της Διεθνούς Οδοντιατρικής Έκθεσης (IDS) ανακοίνωσαν πολλές αλλαγές για την 39η IDS του Mαρτίου 2021, μία εκ των οποίων και η μείωση της διάρκειας της.\nΜε τα μέτρα προστασίας και ασφάλειας των συμμετεχόντων σε πρώτη προτεραιότητα, σχεδιάστηκε ένα εναλλακτικό concept για την διεξαγωγή της ΙDS. Συνήθως, εκθέτες και επισκέπτες επισκέπτονται κάθε χρόνο την IDS για πέντε ημέρες. Το 2021, όμως η έκθεση θα διαρκέσει τέσσερις ημέρες, από την Τετάρτη, 10 Mαρτίου, έως το Σάββατο, 13 Μαρτίου.\nΣύμφωνα με δημοσκόπηση που διεξήγαγε η διοργανώτρια εταιρία Koelnmesse πολλοί εκθέτες παρά τις τρέχουσες συνθήκες επιθυμούν να λάβουν μέρος στην IDS του 2021. Έως τώρα, 1,276 εταιρίες έχουν επιβεβαιώσει την συμμετοχή τους. Ως εκ τούτου θα πρέπει να γίνει μια αναδιαμόρφωση της διάταξης του χώρου προκειμένου να συμβαδίζει με τις αρχές ασφάλειας για τον SARS-CoV-2. Η πρόσβαση των επισκεπτών στο χώρο θα οργανωθεί έτσι ώστε να εισέρχονται από πολλές και διαφορετικές εισόδους για να τηρούνται οι αποστάσεις.\nΗ Koelnmesse επιπλέον θα προσφέρει υβριδικά εργαλεία και digital πλατφόρμα που θα ενισχύει την φυσική παρουσία αλλά ταυτόχρονα θα διευκολύνει τους επισκέπτες ή τους διοργανωτές της IDS να παρακολουθήσουν την έκθεση χωρίς να χρειαστεί να ταξιδέψουν στην Γερμανία.\nΟ Mark Stephen Pace, πρόεδρος του Συνδέσμου των Γερμανικών Οδοντιατρικών εταιριών(VDDI), σχολίασε: “Δεν ήταν απλό να καταλήξουμε στο ποιά θα είναι η νέα μορφή της IDS. Eίμαι ικανοποιημένος που πλέον είμαστε βέβαιοι ότι, πάρα τις δυσκολίες θα εργαστούμε όλοι για να πραγματοποιήσουμε την 39th IDS, το 2021. Ο VDDI έχει έρθει άλλωστε αντιμέτωπος με πολλές προκλήσεις στα 104 χρόνια λειτουργίας του”\nO Oliver Frese, executive director και chief operating officer της Koelnmesse, πρόσθεσε: “ Ενισχύσαμε τις αρχές ασφάλειας και υγιεινής μας με το #B-SAFE4business, το οποίο περιέχει μέτρα για τον έλεγχο και περιορισμό της διάδρασης μεταξύ των ανθρώπων που θα παρευρεθούν με φυσική παρουσία στην IDS”.\nBέβαια, παρά όλες τις ελπίδες και προσπάθειες των διοργανωτών κάποιες εταιρείες έχουν ήδη δηλώσει ότι δεν θα συμμετέχουν στην IDS του 2021. Για παράδειγμα, η Dentsply Sirona (και κατ’ επέκταση τα brands της VDW, MIS και Zhermack) όπως επίσης και η Amann Girrbach.\nΜετά από ένα ήρεμο καλοκαίρι, ο βαθμός μεταδοτικότητας του SARS-CoV-2 έχει αυξηθεί και πάλι στην Γερμανία. Η κυβέρνηση δείχνει ανήσυχη για αυτή την εξέλιξη και προειδοποίησε ότι η χώρα είναι μπροστά σε ένα δεύτερο κύμα πανδημίας. Από τις 3 Ιανουαρίου έως τις 21 Oκτωβρίου 2020, έχουν καταγραφεί στη Γερμανία 380,762 επιβεβαιωμένα κρούσματα COVID-19 και 9,875 θάνατοι, σύμφωνα με τον World Health Organization.


Ψυχολογικά Προβλήματα Σχέσεις\nΨυχολογικά Προβλήματα: Είναι ένας γενικός όρος που συχνά κρύβει πολλά και πολύ διαφορετικά θέματα ψυχοπαθολογίας από ένα άγχος το οποίο εμφανίζεται χωρίς προφανείς αιτίες μέχρι ψυχωσικές εκδηλώσεις όπως το να ακούει κανείς φωνές. Τα ψυχολογικά προβλήματα υπάρχουν επειδή υπάρχει εαυτός. Ο εαυτός είναι ένα φαινόμενο το οποίο εμφανίζεται λόγω της επαφής η οποία αναπτύσσεται μεταξύ της φιγούρας που φροντίζει το μωρό και του νεογέννητου.\nΑν δεν υπάρχει η επαφή; – Ψυχολογικά Προβλήματα\nΤο να μην υπάρχει καθόλου επαφή σημαίνει ότι το μωρό δεν θα ζήσει αφού εξαρτάται αποκλειστικά από τη φροντίδα κάποιου άλλου. Το να έχει να φάει δεν είναι αρκετό. Συνήθως τα παιδιά που είναι εγκαταλελειμένα από συναισθηματική άποψη, είτε πεθαίνουν γρήγορα, είτε, αν ζήσουν έχουν σοβαρά προβήματα με την συνεκτικότητα του εαυτού, με την αυτοεκτίμηση και μπορεί να αναπτύξουν ισχυρά σημεία αποδιοργάνωσης.\nΗ επαφή δημιουργεί αίσθημα ασφάλειας – Ψυχολογικά Προβλήματα\nΤί εννοούμε με τον όρο επαφή; Στην αρχή της ζωής είναι εξαιρετικά σημαντική η σωματική επαφή. Δεν αφήνουμε το μωρό να κλαίει, το αγκαλιάζουμε, το χαιδεύουμε. Στη διάρκεια του φαγητού δεν είναι μόνο η τροφή που χρειάζεται για να καλυφθεί η πείνα αλλά είναι σημαντική η όλη διαδικασία, από το πως πιάνουμε το παιδί που είναι ωραίο να νιώθει άνετα και από τον τρόπο που θέλει να τοποθετεί το σώμα του, το κεφάλι του κατά τη διάρκεια του ταίσματος. Το ίδιο ισχύει και για την διαδικασία της πέψης αλλά και για όλες τις δραστηριότητες που έχει ένα νεογέννητο. Η σωματική επαφή είναι επικοινωνία και δίνει την αίσθηση ότι κάθε τι κακό μπορεί να αντιμετωπιστεί και ότι ο εαυτός μπορεί να έχει ευχάριστη διάθεση οπότε σχηματίζεται ασφάλεια και αυτοεκτίμηση εκεί.\nΤί Λύσεις Υπάρχουν; Ψυχολογικά Προβλήματα\nΤα προβλήματα με τον εαυτό, δηλαδή η ψυχολογική συμπτωματολογία, τα προβλήματα σχέσεων, προσαρμογής, αναποφασιστικότητας, άγχους, διάθεσης, και κατάθλιψης χρειάζονται ειδική φροντίδα. Αυτή η φροντίδα, ξέρουμε σήμερα ότι έχει να κάνει με το μοίρασμα του εαυτού με κάποιον που είναι εκπαιδευμένος να καταλαβαίνει με τον καιρό τί συμβαίνει στον ψυχισμό του ατόμου. Εκεί καθρεφτίζει όλα τα εσωτερικά προβλήματα και μπορεί να τα ξαναζήσει. Γιατί να τα ξαναζήσει; Γιατί έτσι κι αλλιώς τα ξαναζεί επαναλαμβάνοντάς τα στις σχέσεις του. Η θεραπευτική σχέση είναι η μόνη στην οποία αυτά μπορούν να φανούν, να βιωθούν. Κι αν αυτό ακούγεται τρομακτικό, δεν θα πρέπει γιατί κάθε πράγμα στον εσωτερικό κόσμο, μόλις μπορεί να έρθει στην επιφάνεια χάνει την μεγεθυμένη επίδρασή του. Και υπάρχει συνέχεια. Ο θεραπευτής είναι εκεί για να συνεχίσει τη σχέση και όχι για να την εγκαταλείψει. Όταν το πρόβλημα μπορέσει να επικοινωνηθεί, τότε ξεκινά μια ολόκληρη διαδικασία επανόρθωσης που σταδιακά δεν μειώνει μόνο τα συμπτώματα αλλά απελευθερώνει τον άνθρωπο. Από εκεί και πέρα υπάρχουν πάρα πολλές εσωτερικές διαδικασίες οι οποίες χρειάζεται να φροντιστούν και αισθήματα τα οποία επικοινωνεί ο θεραπευόμενος στον θεραπευτή. Αισθήματα που είναι κρυμμένα στα Ψυχολογικά Προβλήματα και καταπιεσμένα συνήθως από την εποχή των τριών με έξι ετών ή και παλαιότερα σε κάποιες περιπτώσεις. Όλα αυτά φροντίζονται στη θεραπεία.\nαμφιβολία, βουλιμία, ερωτισμός, το εγώ


Λιγα λογια για εμας - Κέντρο Πρόληψης της χρήσης εξαρτησιογόνων ουσιών Ν. Ηλείας «ΠΑΡΕΜΒΑΣΕΙΣ»\nΤο Κέντρο Πρόληψης Ηλείας «Παρεμβάσεις», ένα από τα 75 Κέντρα πρόληψης σε όλη την Ελλάδα, λειτουργεί από το 1998, με τη μορφή Αστικής μη κερδοσκοπικής εταιρίας - με τη συμμετοχή 16 φορέων, σε συνεργασία και με την εποπτεία του ΟΚΑΝΑ και του Υπουργείου Υγείας. Χρηματοδοτείται από το Υπουργείο Υγείας, το Υπουργείο Εσωτερικών και τους τοπικούς φορείς και λειτουργεί σήμερα βάσει του Ν.3966/2011.\nΟι «Παρεμβάσεις» σχεδιάζουν και υλοποιούν προγράμματα πρόληψης και προαγωγής της ψυχοκοινωνικής υγείας στην περιφερειακή ενότητα Ηλείας. Συγκεκριμένα παρέχουν ενημέρωση, ευαισθητοποίηση, υποστήριξη σε θέματα επικοινωνίας, συμπεριφοράς και σχέσεων που αναδύονται στο οικογενειακό και σχολικό πλαίσιο.\nΗ ιστορία της πρόληψης\nΗ πρόληψη ξεκίνησε την διαδρομή της στην Αμαλιάδα, όταν το 1993 μια ομάδα εθελοντών – το Κέντρο Κοινωνικής Παρέμβασης του δήμου Ήλιδας, άνθρωποι ευαισθητοποιημένοι για τα προβλήματα εξάρτησης άρχισαν να οργανώνουν δράσεις στην τοπική κοινωνία σε συνεργασία με επιστημονικούς φορείς. Στη συνέχεια η ίδια ομάδα διαδραμάτισε ενεργό ρόλο στην κινητοποίηση τοπικών φορέων ώστε σε συνεργασία με τον ΟΚΑΝΑ να συσταθεί το Κέντρο Πρόληψης Ηλείας «Παρεμβάσεις». Αυτή η προσπάθεια αγκαλιάστηκε από 16 συνολικά φορείς που αποτελούν μέχρι σήμερα το Κέντρο Πρόληψης Ηλείας «Παρεμβάσεις», αναλαμβάνοντας έτσι την ευθύνη της τοπικής κοινωνίας στην ανάπτυξη προγραμμάτων πρόληψης των εξαρτήσεων και προαγωγής της ψυχοκοινωνικής υγείας.\nΟι 16 τοπικοί φορείς που στηρίζουν τη λειτουργία του Κέντρου Πρόληψης Ηλείας είναι:\nΚέντρο Κοινωνικής Παρέμβασης δήμου Ήλιδας\nΣύλλογος γυναικών Τραγανού\nκ. Γιαννόπουλος Βασίλειος, με αναπληρώτρια την κα Αναστασοπούλου Ζωή\nΑντιπεριφερειάρχης Ηλείας, Περιφέρεια Δυτικής Ελλάδας\nκ. Πατρινός Αντώνης με αναπληρωτή κ. Ζαχαρόπουλο Βασίλειο\nκ. Βαρούχας Ιάκωβος με αναπληρωτή κ. Σαραβάκο Ιωάννη\nκ. Γεωργουλής Αλέξανδρος\nΔικηγορικός σύλλογος Ήλιδας\nκ. Γιαννόπουλος Διονύσιος\nκ. Βγενόπουλος Ανδρέας με αναπληρωτή κ. Κοτσώνη Νικόλαο\nκα. Διονυσία Γκομώλη με αναπληρωτή κ. Πανουτσόπουλο Νικόλαο\nΨυχολόγος, Επιστημονικά Υπεύθυνη\nΕιδικός Πληροφορικής, Διοικητικός υπάλληλος


Εύχομαι να είστε πολύ καλά. Σήμερα σας μιλάω για 3 βιβλία που διαβάσαμε τελευταία με την Χριστίνα και μας άρεσαν πολύ, 3 βιβλία που τα ερωτηθήκαμε με την πρώτη ματιά και που σίγουρα αξίζουν μια θέση και στην δική σας βιβλιοθήκη!\nΚαι τα 3 μιλούν για την αγάπη, την φιλία και την δύναμη της προσφοράς.\n1. Ένας αρκούδος μια φορά\nΚείμενο: Ελένη Γερουλάνου\nΗ Ελένη Γερουλάνου, η εκπαιδευτικός και συγγραφέας που χαρίζει χαμόγελα προσφέροντας βιβλία ως ιδρυτικό μέλος και διαχειρίστρια του Library4all (της αστικής μη κερδοσκοπικής εταιρίας που σκοπό της έχει την ανάπτυξη της φιλαναγνωσίας σε παιδιά σχολικής και προσχολικής ηλικίας μέσω της υποστήριξης και της ενίσχυσης σχολικών βιβλιοθηκών με βιβλία), με αφορμή τα 20.000 παιχνίδια που δώρισε στο Μουσείο Μπενάκη Παιχνιδιών η ερευνήτρια Μαρία Αργυριάδη, έγραψε ένα βιβλίο γεμάτο ευαισθησία και αγάπη.\nΈνα βιβλίο που μας μιλά για την πίστη, την ελπίδα, το θάρρος, την προσφορά, για την δύναμη της αγκαλιάς, για τα όνειρα που βγαίνουν αληθινά αλλά και για την αγάπη γιασεμί που ακόμα κι αν δεν την βλέπεις, η μυρωδιά της σε πλημμυρίζει στον αέρα!\nΈγραψε την ιστορία ενός αρκούδου με ένα γαλάζιο κορδελάκι στο λαιμό, που βρέθηκε πεταμένο στα σκουπίδια σε κάποια γειτονιά της Αθήνας.\nΈγραψε για το μακρύ ταξίδι του να βρει το σπιτικό του και για την ανάγκη του να ανήκει κάπου. Για την αγκαλιά που του έδειξε το δρόμο προς την αγάπη και την αποδοχή.\nΓια την στιγμή που ανακάλυψε επιτέλους τον προορισμό του!\nΤο "Ένας αρκούδος μια φορά", με την εξαιρετική γραφή της Ελένης Γερουλάνου και την υπέροχη εικονογράφηση είναι της Ίριδας Σαμαρτζή, είναι ένα βιβλίο που θα σας συγκινήσει, θα σας ταξιδέψει και θα σας γεμίσει με αγάπη γιασεμί.\n(τον αρκούδο με το γαλάζιο κορδελάκι στο λαιμό, καθώς και πολλά ακόμα υπέροχα παιχνίδια, μπορείτε να τα θαυμάσετε από κοντά στο Μουσείο Μπενάκη Παιχνιδιών Λεωφ. Ποσειδώνος 14 στο Παλαιό Φάληρο)\n2. Το μικρό 1\nΚείμενο-εικονογράφηση: Ann & Paul Rand\nΟ μεγαλύτερος Αμερικανός γραφίστας του 20ου αιώνα Paul Rand, δημιουργεί το 1962 μαζί με την τότε σύζυγό του Ann Rand ένα διαχρονικό και κλασσικό βιβλίο, "Το μικρό 1" το οποίο κυκλοφόρησε και στα ελληνικά από τις εξαιρετικές εκδόσεις Μικρή Σελήνη.\n"Το μικρό 1" ότι κι αν κάνει, νιώθει μόνο του αφού είναι μόνο 1.\nΠαίρνει λοιπόν την απόφαση να βρει φίλους περιπλανώμενο μέσα στον κόσμο των αριθμών, όπου βιώνει την στεναχώρια, την απογοήτευση, την απόρριψη και την μοναξιά, μέχρι να έρθει η στιγμή της αποδοχής και της χαράς, η στιγμή της αληθινής φιλίας.\n"Το μικρό 1" είναι ένα υπέροχο εικονο-βιβλίο, με δυνατά μηνύματα που διαβάζεται εξίσου ευχάριστα από μικρούς αλλά κι από μεγάλους αναγνώστες.\n3. Έτσι είναι οι φίλοι!\nΗ φιλία είναι μεγάλη υπόθεση. Η φιλία είναι επένδυση ζωής. Είναι ο καθρέφτης μας και αξίζει να δουλέψουμε για αυτήν. Αξίζει να γίνουμε καλύτεροι για την φιλία.\nΓια τη φιλία μας μιλάει η Τζένη Κουτσοδημητροπούλου στο καινούργιο της βιβλίο "Έτσι είναι οι φίλοι", όπου δυο αχώριστα φιλαράκια δοκιμάζονται όταν μαθαίνουν πως ο ένας από τους δυο θα πρέπει να μετακομίσει σε άλλη πόλη.\nΗ φιλία τους κλονίζεται, όμως θα αντέξει στο χρόνο "γιατί έτσι είναι οι φίλοι, αγαπιούνται ακόμα και αν τους χωρίζουν χιλιόμετρα!".\nΤο κείμενο της Κουτσοδημητροπούλου άμεσο, τρυφερό και συγκινητικό γεμάτο όμορφες εικόνες και μηνύματα, μαζί με την μινιμαλιστική και ταυτόχρονα απόλυτα ταιριαστή με την ατμόσφαιρα του κειμένου εικονογράφηση της Θέντας Μιμηλάκη, δημιουργούν ένα πολύ όμορφο και "αληθινό" βιβλίο!\nΕσείς τι καλό διαβάσατε τώρα τελευταία;\nΦεβρουαρίου 06, 2019 No σχόλια\nΠάει και ο Γενάρης...\nΟ μήνας που μόλις έφυγε, ήταν σε γενικές γραμμές πολύ όμορφος. Είχε μαζί του τον απόηχο των γιορτών, αλλά και την χαρά των γενεθλίων μου!\nΕίχε στιγμές χαλαρές, γεμάτες αγκαλιές και σοκολάτα. Είχε πολλά βιβλία, δώρα, αναμμένο τζάκι και μουσική και χορό, μέχρι και χιόνι είχε!\nΤον Ιανουάριο κατάφερα:\nΦεβρουαρίου 04, 2019 No σχόλια


500 λέξεις με τον Γιώργο Πετράκη | Η ΚΑΘΗΜΕΡΙΝΗ\n11.02.2020 • 07:47\nΟ Γιώργος Πετράκης γεννήθηκε στην Αθήνα το 1981. Κατάγεται από την Επισκοπή Ρεθύμνου. Σπούδασε χημικός μηχανικός, εφαρμοσμένα μαθηματικά και διοίκηση επιχειρήσεων. Η συλλογή διηγημάτων του «Ολα τα κακά σκορπά» κυκλοφορεί από τις εκδόσεις Γαβριηλίδης.\nΤο τελευταίο τεύχος του περιοδικού AGNI, το «Venus Drive» του Σαμ Λίπσιτ και το κλασικό θεατρικό «Οργισμένα νιάτα» του Τζον Οζμπορν.\nO (αξεπέραστος) Γκάτσμπι που κατάφερε να γίνει κάτι άλλο από αυτό που γεννήθηκε. Που μπέρδεψε την ταυτότητά του. Που κάθε βράδυ βγαίνει στη βεράντα του και κοιτάζει στην απέναντι πλευρά του κόλπου Mανχάσετ αν άναψαν τα φώτα στο σπίτι της αγαπημένης του.\nΤο καλοκαίρι στο Λ.Α. θα βάζω στοιχήματα στο μποξ με τον Τζέιμς Ελρόι και ο Τζορτζ Σόντερς θα βγάζει τις μπίρες από το ψυγείο. Και όταν βραδιάζει ο Τάσος Λειβαδίτης θα ανάβει τα κεριά και ο Ζαν Ζενέ θα κάθεται στο πιάνο.\n«Revès στα ισπανικά είναι η ανάποδη πλευρά ενός πράγματος, η αντιστροφή του. Rêves στα γαλλικά είναι τα όνειρα» σε σημείωμα του μεταφραστή από «Το Παιχνίδι της Αντιστροφής» του Aντόνιο Ταμπούκι. Οι δύο αυτοί ορισμοί σε μία λέξη συνοψίζουν τις προθέσεις μου στη γραφή, και μάλλον στη ζωή.\nΤα θεατρικά έργα του Τ. Σ. Ελιοτ.\nΤο «Love me tender» της Κάθριν Τεξιέ.\nΠοιο είναι αυτό που «όλα τα κακά σκορπά»; Κρύβεται μέσα στις ιστορίες;\nΕίναι η βαθύτατη πεποίθηση ότι σε αυτή την πόλη, σε αυτή τη χώρα και σε αυτόν τον κόσμο θα επικρατήσουν κάποτε οι καλοί, οι λίγοι και οι καλοί.\nΥπάρχει κάποιο κοινό νήμα που να ενώνει αυτές τις δεκαπέντε ιστορίες και αν ναι, ποιο είναι αυτό;\nΣτις ιστορίες αυτές οι ήρωες παίρνουν τη μοίρα στα χέρια τους και δημιουργούν μια δεύτερη πραγματικότητα στην οποία κινούνται. Ο φανταστικός τους κόσμος είναι το ίδιο ισχυρός όσο η πραγματικότητά τους, κι έτσι οι ιστορίες που βιώνουν κινούνται ταυτόχρονα σε πολλαπλές διαστάσεις. Παρόν και παρελθόν μπερδεύονται και οι ήρωες ανταλλάσσουν θέσεις με τον υπερήρωα εαυτό που θα ήθελαν να είναι, με το αντικείμενο του πόθου τους ή ακόμα και με τον θύτη τους.\n500 λέξεις με την Αργυρώ Πιπίνη


Course: Διακριτά Μαθηματικά\nΔημήτρης Φωτάκης (fotakis@cs.ntua.gr)\nγρ. 1.1.10 τηλ: 210-772-4302\nΔώρα Σούλιου (dsouliou@mail.ntua.gr)\nγρ. 1.1.30 τηλ: 210-772-1644\nΒοηθοί Φροντιστηρίου και Γραπτών Ασκήσεων\nκάθε Δευτέρα 12:45-14:30 (Αμφιθέατρο 5, νέο κτήριο Ηλεκτρολόγων)\nκάθε Παρασκευή 10:45-12:30 (Αμφιθέατρο 2, νέο κτήριο Ηλεκτρολόγων)\nκάθε Τρίτη 14:00-16:00 στο γραφείο 1.1.30 (παλαιό CoReLab) του παλαιού κτηρίου Ηλεκτρολόγων.\nΔιαδικαστικά θέματα, εισαγωγή.\nΣύνολα και Πράξεις συνόλων.\nΛογαριασμός στο Gradiance.\nΣτοιχεία Προτασιακής Λογικής.\nΣτοιχεία Κατηγορηματικής Λογικής.\nΑριθμήσιμα και μη Αριθμήσιμα σύνολα.\nΑρχή της Διαγωνιοποίησης.\nΜη υπολογισιμότητα. Το παράδοξο του Russel.\nΔιμελείς Σχέσεις: Βασικοί ορισμοί και ιδιότητες, σχεσιακό μοντέλο Βάσεων Δεδομένων.\nΚλειστότητες, μεταβατική κλειστότητα.\nΚλειστότητες: αλγόριθμος Warshall.\nΑρχή του Περιστερώνα\nΒασικές έννοιες θεωρίας γραφημάτων\nΒασικές έννοιες θεωρίας γραφημάτων: βαθμός κορυφής, διμερή γραφήματα, υπογραφήματα, μονοπάτια και συνεκτικότητα, αριθμοί Ramsey, συνεκτικότητα\nΓραφήματα: Κύκλος Euler\nΓραφήματα: κύκλος Hamilton\nΓραφήματα: Αναπαράσταση Γραφημάτων, Ισομορφισμός Γραφημάτων\nΧρωματικός αριθμός γραφημάτων\nΧρωματικός Αριθμός, Κάλυμμα κορυφών, Ταίριασμα\nΔέντρα: Συνδετικό δέντρο, Ελάχιστα Συνδετικό Δέντρο.\nΣυνδυαστική Απαρίθμηση: κανόνες γινομένου αθροίσματος, διατάξεις.\nΣυνδυαστική Απαρίθμηση: συνδυασμοί.\nΣυνδυαστική Απαρίθμηση: παραδείγματα, ασκήσεις\nΧρήση συνδυαστικής για τον υπολογισμό πιθανοτήτων σε διακριτούς δειγματοχώρους.\nΒασικές ιδιότητες δυωνυμικών συντελεστών.\nΓεννήτριες Συναρτήσεις: ορισμός και βασικές ιδιότητες\nΓεννήτριες Συναρτήσεις: εφαρμογές στην απαρίθμηση συνδυασμών\nΕκθετικές Γεννήτριες Συναρτήσεις και απαρίθμηση διατάξεων\nΔιατύπωση αναδρομικών σχέσεων\nΕπίλυση αναδρομικών σχέσεων\nΕισαγωγή στη Θεωρία Αριθμών\nΣύνολα, Σχέσεις, Προτασιακή και Κατηγορηματική Λογική.\nΛύσεις 1ης Γραπτής Σειράς Ασκήσεων.\nΑσκήσεις στη Θεωρία Γραφημάτων.\nΑριθμήσιμα και μη αριθμήσιμα σύνολα, αρχή της διαγωνιοποίησης, μη υπολογισιμότητα, παράδοξο του Russell.\nΣχέσεις και συναρτήσεις. Διμελείς σχέσεις, ιδιότητες διμελών σχέσεων, σχέσεις ισοδυναμίας, σχέσεις μερικής και ολικής διάταξης, κλειστότητες σχέσεων.\nΣτοιχεία προτασιακής και κατηγορηματικής λογικής.\nΑποδεικτικές διαδικασίες, μαθηματική επαγωγή, αρχή του περιστερώνα.\nΣτοιχεία Θεωρίας Γραφημάτων. Είδη γραφημάτων, βαθμός κορυφής, υπογραφήματα, ισομορφισμός γραφημάτων, κλίκες και ανεξάρτητα σύνολα, χρωματικός αριθμός.\nΔιαδρομή, μονοκονδυλιά, μονοπάτι, απόσταση, συντομότερες διαδρομές, κυκλώματα και ίχνη Euler, χαρακτηρισμός γραφημάτων με κύκλωμα Euler, κύκλοι και μονοπάτια Hamilton, ικανές και αναγκαίες συνθήκες, θεώρημα Dirac.\nΔέντρα χαρακτηρισμός δέντρων, συνδετικά δέντρα και ιδιότητες, εφαρμογές.\nΕπίπεδα γραφήματα, τύπος του Euler, θεώρημα Kuratowski.\nΣυνδεσιμότητα γραφημάτων, γέφυρες και σύνολα κοπής, σημεία κοπής και διαχωριστές, θεώρημα Menger, δίκτυα και ροές.\nΣυνδυαστική απαρίθμηση. Κανόνες γινομένου και αθροίσματος, εφαρμογές αρχής εγκλεισμού-αποκλεισμού, μεταθέσεις και διατάξεις, συνδυασμοί, δυωνυμικοί συντελεστές, τρίγωνο του Pascal, διανομή διακεκριμένων και μη-διακεκριμένων αντικειμένων σε υποδοχές, κατασκευή μεταθέσεων και συνδυασμών, στοιχεία διακριτής πιθανότητας, στοιχεία θεωρίας πληροφορίας.\nΓεννήτριες Συναρτήσεις. Βασικές ιδιότητες, εφαρμογή στον υπολογισμό αθροισμάτων, εφαρμογή στην επίλυση συνδυαστικών προβλημάτων, εκθετικές Γεννήτριες Συναρτήσεις.\nΕπίλυση γραμμικών αναδρομικών εξισώσεων με σταθερούς συντελεστές. Χαρακτηριστική εξίσωση, ομογενής λύση, ειδική λύση, επίλυση με τη μέθοδο των Γεννητριών Συναρτήσεων.\nΣτοιχεία Θεωρίας Αριθμών. Διαιρετότητα και πρώτοι αριθμοί, αλγόριθμος Ευκλείδη, αριθμητική modulo, γραμμικές ισοτιμίες, Κινέζικο θεώρημα υπολοίπων.\nΑσυμπτωτικός συμβολισμός και ασυμπτωτική εκτίμηση.\nΣυμπληρωματικό Υλικό Σημειώσεις\nΚάποιες σημειώσεις για τεχνικές επίλυσης αναδρομικών σχέσεων (Δ. Φωτάκης).\nΚάποιες σημειώσεις στις βασικές ιδιότητες των Γεννητριών Συναρτήσεων (Δ. Φωτάκης) και στις εφαρμογές τους.\nΚάποιες σημειώσεις στις βασικές έννοιες της συνδυαστικής (Δ. Φωτάκης), μια χρήσιμη σύνοψη σε μορφή διαγράμματος, και η ίδια σύνοψη ενημερωμένη με τις αντίστοιχες Γεννήτριες Συναρτήσεις).\nΚάποιες σημειώσεις στις βασικές έννοιες της Θεωρίας Γραφημάτων (Δ. Φωτάκης). Δείτε ακόμη εδώ για αντίστοιχο υλικό.\nΣημειώσεις σχετικά με σύνολα και πράξεις συνόλων.\nΜια χρήσιμη σύνοψη των περισσότερων βασικών εννοιών των Διακριτών Μαθηματικών (αναφέρεται και σε πολλές έννοιες που δεν θα συναντήσουμε στο μάθημα).\nΚάποιες σημειώσεις σχετικά με το συντακτικό και την σημασιολογία της Πρωτοβάθμιας Λογικής (Δ. Φωτάκης).\nΣημειώσεις για την αποδεικτική τεχνική της Μαθηματικής Επαγωγής (Δ. Φωτάκης).\nΟι προτεινόμενες ασκήσεις στοχεύουν στην (περαιτέρω) εξάσκηση των φοιτητών στο αντικείμενο του μαθήματος. Συνίσταται να τις λύνετε, αλλά δεν έχετε υποχρέωση να παραδώσετε τις λύσεις τους και οι λύσεις τους δεν βαθμολογούνται. Κάποιες από τις προτεινόμενες ασκήσεις θα συζητούνται στο φροντιστήριο. Ενδεικτικές λύσεις τους θα αναρτώνται δύο εβδομάδες περίπου μετά την ανακοίνωσή τους (ανάλογα και με την πρόοδο των διαλέξεων).\n1η Σειρά: Σύνολα. Προτασιακή και Κατηγορηματική Λογική. Σχέδιο Λύσεων.\n2η Σειρά: Κατηγορηματική Λογική. Μαθηματική Επαγωγή. Αρχή του Περιστερώνα. Σχέδιο Λύσεων.\n3η Σειρά: Κατηγορηματική Λογική. Αλυσίδες και Αντιαλυσίδες. Γραφήματα. Σχέδιο Λύσεων.\n4η Σειρά: Αρχή Εγκλεισμού-Αποκλεισμού. Συνδυαστική. Σχέδιο Λύσεων.\n5η Σειρά: Γεννήτριες Συναρτήσεις και Εφαρμογές τους στη Συνδυαστική. Σχέδιο Λύσεων.\nΕκφώνηση της 1ης γραπτής εργασίας.\nΕκφώνηση της 2ης γραπτής εργασίας.\nΠροτεινόμενες Λύσεις 2ης γραπτής εργασίας.\nΕκφώνηση της 3ης γραπτής εργασίας.\nΠροτεινόμενες Λύσεις 3ης γραπτής εργασίας.\nΥποβολή 1ης Γραπτής Σειράς Ασκήσεων Assignment\nΥποβολή 2ης γραπτής σειράς ασκήσεων Assignment\nΥποβολή 3ης γραπτής σειράς ασκήσεων Assignment\nΙστοσελίδα του μαθήματος για προηγούμενα ακαδ. έτη: 2016-2017, 2015-2016, 2014-2015, 2013-2014, 2012-2013, 2011-2012, 2010-2011, 2009-2010, 2008-2009, 2007-2008.\nToday Thursday, 1 October 1 2 3\n19 Feb, 14:08\nΕξέταση επί πτυχίω\n24 Sep, 19:15\n13 Jun, 23:42\nΗ αυριανή εξέταση του μαθήματος θα γίνει κανονικά.\n12 Jun, 09:48\nΛύσεις 3ης γραπτής εργασίας\nSkip Παλαιότερα Έτη\n©2020 Computation and Reasoning Laboratory


Μόνο στο star.gr: ΚΛΕΙΣΤΑ τα στόματα στο ΕΛΠΙΣ- Σταθερή η - Star.gr\nΕΛΛΑΔΑ Τρίτη, 14 Μαρτίου 2017, 18:58\nΜόνο στο star.gr: ΚΛΕΙΣΤΑ τα στόματα στο ΕΛΠΙΣ- Σταθερή η κατάσταση του γιατρού που έπεσε στο κενό\nΣτο Γ. Γεννηματάς νοσηλεύεται ο 26χρονος - Πρ. ανάρτηση: 17.01\nΣτο κενό έπεσε ένας 26χρονος ειδικευόμενος γιατρός, όταν υποχώρησε η κουπαστή της σκάλας του νοσοκομείου ΕΛΠΙΣ, στο οποίο εργαζόταν.\nΟ νεαρός γιατρός είχε εφημερία και βρισκόταν σε εγρήγορση πολλές ώρες. Κάποια στιγμή, στηρίχτηκε στην κουπαστή μιας σκάλας, εντός του νοσοκομείου, η οποία υποχώρησε. Τότε, ο 26χρονος έπεσε από μεγάλο ύψος, χτυπώντας σοβαρά. Σήμερα, Τρίτη, νοσηλεύεται στο νοσοκομείο Γ. Γεννηματάς με κρανιοεγκεφαλικές κακώσεις. Η δε σκάλα τέθηκε εκτός λειτουργίας.\nΗ Πρόεδρος της Ένωσης Ιατρών Νοσοκομείων Αθήνας-Πειραιά (ΕΙΝΑΠ), κα. Ματίνα Παγώνη, δήλωσε ρητά στο star.gr ότι η ΕΙΝΑΠ συμπαραστέκεται στον νεαρό γιατρό και στην οικογένειά του, ζητώντας, παράλληλα, την πλήρη διερεύνηση των συνθηκών του ατυχήματος.\n«Δεν ξέρουμε ποιες είναι οι αιτίες. Δεν γνωρίζουμε ακριβώς τι έγινε. Ξέρουμε, όμως, ότι ο συνάδελφος είναι διασωληνωμένος στη Μονάδα Εντατικής Θεραπείας».\nΌπως αποκαλύπτει η κα. Παγώνη, τον νεαρό εξέτασαν και χθες, Δευτέρα, και σήμερα οι γιατροί στο νοσοκομείο «Γ. Γεννηματάς» και, πλέον, η κατάστασή του είναι σταθερή.\n«Σημασία έχει να γίνει πλήρης διερεύνηση των αιτιών. Κανένας δεν ήξερε να μας πει πώς και τι ακριβώς συνέβη» τονίζει η κα. Παγώνη.\nΑξίζει να αναφερθεί ότι η ΕΙΝΑΠ εξέδωσε ανακοίνωση, με την οποία κάνει λόγο για «σοβαρές ευθύνες σε όσους παραβλέπουν την ασφάλεια των χώρων του συγκεκριμένου αλλά και πολλών άλλων νοσοκομείων» και για «άθλιες συνθήκες» λόγω των «περικοπών και της εξοικονόμησης κονδυλίων».\nΤο star.gr επικοινώνησε, επίσης, με το γραφείο του Διοικητή του Νοσοκομείου ΕΛΠΙΣ επανειλημμένα, χωρίς, όμως, να λάβει καμία απάντηση για το περιστατικό και τις συνθήκες υπό τις οποίες έπεσε από τη σκάλα ο 26χρονος.\nΝωρίτερα σήμερα, ο πατέρας του νεαρού δήλωσε στην κάμερα του Star ότι δεν μπορεί να πιστέψει πως κανείς σε ολόκληρο νοσοκομείο δεν είδε τι ακριβώς συνέβη, προσθέτοντας ότι ο γιος του «τράβηξε το λαχείο. Μακάρι να γίνει καλά!».


"Όχι ότι έχω εμμονή με την εμφάνιση μου αλλά φαίνεται ότι δεν μπορώ να περάσω από έναν καθρέφτη χωρίς να ρίξω έστω και μια γρήγορη ματιά στον εαυτό μου. Πιάνω επίσης τον εαυτό μου να κοιτάζεται στον καθρέφτη για αρκετή ώρα νιώθοντας απογοητευμένος με αυτό που βλέπει. Μου φαίνεται δύσκολο το να συνδυάσω αυτό που βλέπω με αυτό που είμαι, είναι σαν, κατά κάποιο τρόπο, ότι δεν είμαι εγώ σε αυτό που βλέπω"\nΟ λόγος μιας τέτοιας συμπεριφοράς μπορεί συχνά να μας διαφεύγει και να μας είναι δύσκολο να τον καταλάβουμε. Ενώ εκ πρώτης ο λόγος φαίνεται να είναι η φιλαρέσκεια και ο ναρκισσισμός, η αλήθεια είναι ότι συχνά ο πραγματικός λόγος έχει να κάνει περισσότερο με ένα συναίσθημα ότι δεν υπάρχει σχεδόν τίποτα στο «εσωτερικό» οπότε και ψάχνουμε την αξία μας στην εξωτερική μας εμφάνιση.\nΜπορεί λοιπόν να νιώθουμε ότι όσο περισσότερο ωραίοι δείχνουμε τόσο περισσότερο αξίζουμε ως άτομα. Ένα αίσθημα χαμηλής αυτοεκτίμησης συνήθως μας κάνει να νιώθουμε «μικροί» και πολλές φορές αόρατοι.\nΝιώθοντας λοιπόν κατ’ αυτόν τον τρόπο, κοιταζόμαστε στον καθρέφτη προκειμένου να αποκτήσουμε την αίσθηση ότι υπάρχουμε! Όσο περίεργο και να ακούγεται αυτό! Υπάρχει ένα αίσθημα κενού μέσα μας το οποίο μας κάνει να νιώθουμε αόρατοι.\nΜπορεί να κοιτάμε τον εαυτό μας στον καθρέφτη και να μην μπορούμε να συνδέσουμε αυτό που βλέπουμε με αυτό που είμαστε. Συχνά μια τέτοιου είδους κατάσταση συνδέεται με την δυσκολία μας να ερμηνεύουμε, και γι΄ αυτό το λόγο να κατανοούμε, τα συναισθήματα μας. Πολλή συχνά λοιπόν αισθανόμαστε ότι χρειαζόμαστε εξωτερική βεβαίωση για το τι νιώθουμε.\nΛύση No1: Μάθε να εμπιστεύεσαι τα συναισθήματα σου. Αν έχεις περάσει το μεγαλύτερο μέρος της ζωή σου μαθαίνοντας πώς να αρνείσαι ή να αγνοείς τα συναισθήματα σου τότε πρέπει να αρχίσεις σιγά-σιγά να ξεμάθεις όλους αυτούς τους τρόπους που σε οδήγησαν εδώ.\nΤα καλά νέα είναι ότι κάτι τέτοιο είναι εφικτό και θα σε κάνει να νιώσεις απελευθερωμένος ή πιο απλά ο εαυτό σου! Προσοχή όμως! Αποδέχομαι τα συναισθήματα μου σημαίνει ότι αποδέχομαι και τα καλά και τα λιγότερο καλά και ευχάριστα.\nΈτσι, όταν συμβεί κάτι που σου δημιουργήσει ένα δυσάρεστο συναίσθημα δώσε στον εαυτό σου την άδεια πραγματικά να το νιώσεις. Μπορείς να απελευθερώσεις τον πραγματικό σου εαυτό με το να αποδεχτείς αυτό που συμβαίνει οποιαδήποτε στιγμή χωρίς να καταδικάζεις ή να κρίνεις τον εαυτό σου.\nΛύση Νο 2: Συνήθισε την ιδέα να δέχεσαι κομπλιμέντα από τους γύρω σου. Αν έχεις καταλήξει να εξαρτάσαι από τον καθρέφτη ως την μοναδική πηγή επικύρωσης αυτού που είσαι τότε αυτό σημαίνει ότι νιώθεις άβολα με το να δέχεσαι θετικά σχόλια και επαίνους από τους άλλους. Μάθε λοιπόν να δέχεσαι κομπλιμέντα χωρίς να αναρωτιέσαι το πώς και το γιατί, απλά δέξου τα!\nΑντιστάσου στη επιθυμία σου να αμφισβητείς και τελικά να απορρίπτεις τα κομπλιμέντα! Την επόμενη φορά που θα σε ευχαριστήσουν για κάτι που έκανες πες «Ευχαριστώ πολύ» αντί «Ευχαριστώ αλλά δεν ήταν τίποτα, αν είχα περισσότερο χρόνο στην διάθεση μου θα έκανα πραγματικά καλή δουλειά».\nΜην κάνεις τον κόσμο να νιώθει άβολα, άφησε τους να έχουν την ευχαρίστηση να σε κάνουν ένα κομπλιμέντο. Προσπάθησε επίσης να κάνεις και το αντίστροφο, να αναγνωρίζεις δηλαδή στους άλλους τις προσπάθειες τους ή την βοήθεια που έχουν προσφέρει. Από την στιγμή που θα αρχίσεις να καταλαβαίνεις πόσο ωραίο είναι να φέρεσαι με αυτό τον τρόπο θα αρχίσεις να δέχεσαι παρόμοιες συμπεριφορές από τους άλλους.\nΛύση Νο3: Κάνε μια λίστα με πέντε χαρακτηριστικά που αρέσεις πιο πολύ στον εαυτό σου. Θα είναι δύσκολο στην αρχή να σκεφτείς κάποια αλλά όσο πιο δύσκολο είναι τόσο περισσότερο την χρειάζεσαι. Επέλεξε κατά προτίμηση εσωτερικά χαρακτηριστικά, με άλλα λόγια χαρακτηριστικά που δεν μπορεί κάποιος να δει στον καθρέφτη. Πάρε τον χρόνο σου να σκεφτείς και μην απορρίπτεις χαρακτηριστικά όσο απλά και ασήμαντα και αν σου φαίνονται.\nΚατά διαστήματα πρόσθεσε και άλλα χαρακτηριστικά σου και φύλαξε τα κάπου έτσι ώστε να μπορείς να τα βλέπεις σε καθημερινή βάση για να σου υπενθυμίζουν την πραγματική σου αξία και έτσι να βοηθιέσαι ειδικά στις δύσκολες σου στιγμές τις οποίες όπως αναφέρει και η λύση Νο1 θα πρέπει και αυτές να τις αποδέχεσαι και να τις βιώνεις.\nΤο άρθρο δημοσιεύτηκε στην εφημερίδα Πατρίδα της Κομοτηνής στις 5 Αυγούστου 2010.